Қәлеймиз бе - қәлемеймиз бе, лекин өмир өзиниң заңларына муўапық раўажланады. Ҳәмде, ҳәр биримиздиң ўазыйпамыз – усы заң-қағыйдаларды қабыллаў, турмыста оларды есапқа алып жасаў. Сондай-ақ, бул қағыйдаларды инкар етип жасаўға да болады. Бирақ, оларды билмеў, инкар етиў - өмиримизде болып атырған ўақыялардың жуўапкершилигинен бизди азат етпейди. Яғный, биз өз өмиримизде болып атырған ҳәр бир жағымлы, жағымсыз, пайдалы ҳәм пайдасыз… ўақыяларға жуўапкерлимиз, олардың себепшиси өзимиз.\nОбновлено 22.12.2012 20:12\nҲүрметли дослар, еситип ҳәм айтып жүрген сөзлеримиздиң мәниси ҳәм күши туўралы…\nСөзлер – ойлардың нәтийжеси. Инсанның геллесинде ойлары қандай болса, тилинен шығатуғын сөзлери де сондай. Сонлықтан, тилинен шығып атырған сөз-гәплерине қарай адамның нелер туўралы ойлайтуғынын анық билиўге болады.\nОбновлено 22.12.2012 20:58\nКише, мен Сизди Ана дегим келеди!\nҲүрметли редакция, журналыңыздың бирде санын қалдырмай оқып киятырман. Материаллар маған жүдә унайды. Турмыстың әҳмийетли мәселелери бойынша шешими берилген ҳалда мағлыўматлар турмысымда жәрдем берип атыр. Усы 1 жыл ишинде журналдан алған мағлыўматларды турмыста пайдаланып, өзимде көп унамлы өзгерислерди сезип атырман.\nОбновлено 22.12.2012 07:52\nБола кўтариб турган бир аёл сўради:\nОбновлено 22.12.2012 07:45\nКим нени таңлайды?\nБул Дүнья караматларға толы. Усындай караматлы ўақыяларды еситип, билип, сизлер менен бөлисиўге асығамыз. Себеби, бул ўақыялар инсанның қолынан барлық нәрсе келетуғынының айқын дәлийли. Ҳәр күниңди бахытлы, табыслы, қуўанышлы… өткериў, саў-саламат болыў…\nОбновлено 22.12.2012 20:01\nКеселлик деген не?\nКеселлик не өзи? Адамларға усы саўалды берсең, ҳәр-қыйлы жуўаплар аласаң. Кимгедур кесел бул азап, жағымсыз сезимлер, режелердиң бузылыўы, ал кимгедур кеселлениў – бул дем алыў, жумыстан (жуўапкершиликтен) қашыў, кимгедур кеселлениў – бул дыққат ҳәм итибарды қазаныў, муҳаббатқа бөлениў ҳәм т.б.\nОбновлено 22.12.2012 08:09\n1. Ҳақыйқый ҳаял ҳешқашан бахыттың изинен қуўмайды. Ол улыўма айтқанда ҳешнәрсениң артынан қуўмайды. Бахыттың изинен қуўыў – спорттың бүгинги күнде кең тарқалған ҳәм ақмақ түри. Күни бойы көпшилик бир жақларға шаўып баратыр. Ертеңги күн, жақты келешек, жаңа жыл… Ҳақыйқый ҳаял спорттың бул түри менен шуғылланбайды. Ол өмир ағысы менен ығып бара береди. Ол бәрқулла ҳәзирги мәҳәлде, себеби ҳәзирги мәҳәл дыққатқа ылайықлы ең әҳмийетли ҳәм қызықлы мәҳәл. Әлбетте, ҳақыйқый ҳаялдың режелери бар, лекин ол өмирин келешекке ысырып қоймайды. Ҳақыйқый ҳаял «Мениң ҳақыйқый өмирим …….. (турмысқа шыққаннан, азғаннан, жақсы жумысқа киргеннен… кейин) басланады» сыяқлы дыққатқа ылайықсыз ойларға берилип, күтип отырмайды. Ол ҳәзир жасайды.\nОбновлено 22.12.2012 08:21\nБул мақаламда қызларымыздың көп гезлесе беретуғын ҳәм қайғыға гириптар ететуғын бир машқаласын гәп етпекшимен. Баспасөзде бул ҳаққында айтылмайды дерлик. Лекин, бул машқала хаял-қызларды сондай бир ислерге ийтермелейди дейсең, ақыбетинде олар басқан адымына пушайман болады, өкинеди, буннан былайғы өмири зәҳәрге айланады.\nОбновлено 22.12.2012 08:15\nСен ержеттиң бе?\nКейинги ўақытлары ҳаяллардан: «Ҳәзир ҳақыйқый еркеклерди ушыратыў қыйын» деген сөзлерди жийи-жийи еситиўге болады. Тән алыўымыз керек, ырасында да, ҳақыйқый еркеклик сыпатлары болған – мәртлик, мийирманлық, ерк, кеңпейиллик, дөретиўшилик, өзине исенимшилик ҳәм искерликти көриў, әсиресе бул сыпатлардың бәрин бир еркекте көриў жүдә қыйын. Себеби неде? Себеби - аса кеткен аналық муҳаббаты нәтийжесинде еркектиң руўҳый туўылыўының жүз бермеўинде (САЗА №1-2 «Сен басқа шықтың ба?»).\nОбновлено 20.10.2012 19:27\nМақсетлер қойып үйренейик\nМине жаңа жыл кирип келди. Өткен жылдан жуўмақ шығарып, жаңа жылдан нелерди күтетуғынымызды белгилеўимиз керек. Биз қәлеген исти режелестириўимиз тийис, сонда нәтийже биз ойлағаннанда жағымлы шығады.\nОбновлено 23.12.2012 17:19\nБети 50 бетлер 51


Намозда ният тилда бўладими ёки дилдами? - Musulmonlar\nСавол: Имомга эргашиб орқасида жамоат бўлиб намоз ўқиган киши, имомга иқтидо қилдим деб ният қилиши шартми?\nЖавоб: Хоҳ имомга эргашиб, хоҳ ўзи ёлғиз ўқисин, қайси намозни ким билан адо этаётганини сўз билан ифодалаш шарт эмас. Ният – қилаётган ишини ва ўша ишни нима учун қилаётганини билиб қилиш ва фарқига бориб бажаришдир. Агар имомни орқасида туриб намозни адо этаётган бўлса, демак, у киши намозни жамоат билан адо этишини билиб турибди ва бунга ичидан ният қилиб бўлган, мана шу нарсада у агар холис бўлса, бу энг муҳим нарса ҳисобланади. Жамоат билан намоз ўқиётганини билиб турибди, лекин намоз ўқишдан мақсади Аллоҳни буйруғини адо этиб Уни розилигига эриш эмас, балки, бошқа нарсани мақсад қилиб намоз ўқиётган бўлса, ана ўшанда нияти бузилган ҳисобланади. Ибодат учун қилинган ниятларда энг аввало мана шу жойига эътибор бериш керак. Чунки, Расулуллоҳ алайҳиссалом: “Амаллар ниятга қараб бўлади” – деб буюрган.\nРасулуллоҳ ҳаёти давомида бирор марта ҳам намозга турган вақтида намоз учун сўз билан ният қилганлиги ҳақида хабар келмаган. Ибодатлардаги асосий нарса – Аллоҳ учун холисона дилдан ният қилишдир. Уни араб ёки бошқа тилларда сўз билан ифодалаш шарт эмас.\nУларга Одамнинг икки ўғлини хабарини ўз ўрнида айтиб бер. Икковлари қурбонлик қилганларида, биридан қабул қилинди, бошқасидан қабул қилинмади. У (Ибодати қабул қилинмагани): “Албатта, мен сени ўлдираман”, деди. Бири эса: “Аллоҳ фақатгина тақводорлардан қабул қилади,” – деди.” (Моида 5/27)\nЭнг катта ва асосий тақво – Ниятида холис бўлиб, қилаётган ибодатида Аллоҳга ҳеч нарсани шерик қилмаслик ва ибодатни ёлғиз Аллоҳни розилиги учун қилишдир. Аллоҳ ана шундай кишилардангина қабул қилади.


Қозоғистонда қирғиз парламентининг собиқ депутати ўн йилга қамалди\nДамирбек Асилбек уулу Олмаота судида.\nОлмаота шаҳар суди Қирғизистон парламентининг собиқ депутати Дамирбек Асилбек уулуни контрабандада айбдор деб топди ва 10 йилга озодликдан маҳрум қилди.\n24 апрель куни ўтган суд жараёни 12 айбланувчи бир-бирлари билан муштлашиб кетгани сабабли бир муддат тўхтаб қолди. Тартиб ўрнатилгач, суд ҳукм ўқишда давом этди.\nДамирбек Асилбек уулу Қирғизистондан Қозоғистонга контрабанда йўли билан товар олиб ўтувчи жиноий гуруҳ аъзоси ва мазкур гуруҳ фаолиятини мувофиқлаштирувчиси сифатида айбланаётган эди. Собиқ депутат судда айбловни тан олмади.\nДамирбек Асилбек уулу билан бирга судланган 11 одам ҳам уч йилдан 14 йилгача қамоққа ҳукм қилинди.\n37 ёшли Дамирбек Асилбек уулу 2018 йилнинг февралида Қозоғистонда қўлга олинган эди. Қозоғистон томони у қозоқ паспортига эга эканини билдирган.\nҚирғизистон парламенти 16 апрель куни Дамирбек Асилбек уулунинг депутатлик мандатини бекор қилган. У 2015 йилда “Қирғизистон” партиясидан парламент депутатлигига сайланган эди.


Тошкент йўлларининг узунлиги 40 фоизга ошади - Автомобильные новости UZ - Скачать музыку бесплатно новинки музыки 2016-2017\nЎзбекистон пойтахтидаги йўлларнинг умумий узунлиги, Тошкент ҳалқа автомобиль йўлини ҳисобга олмаганда, келгусида ҳозирги 630 километрдан 879 километрга ёки 40 фоизга узайтирилади. Бу ҳақда Тошкент Архитектура ва қурилиш бош бошқармаси бошлиғи в.б. Рустам Раҳматуллаев «Народное слово» нашрига берган интервьюсида маълум қилди, дея хабар бермоқда Газета.uz. Кўрсатиб ўтилган рақамлар турли даражадаги транспорт боғламаларини ҳам ўз ичига олади. Жумладан, Себзорда бунёд этилган боғламага ўхшаш иншоот Бунёдкор ва Муқимий кўчалари (метронинг «Новза», собиқ Ҳамза бекати) ҳамда Оҳангарон шоссеси ва Тошкент ҳалқа автомобиль йўли кесишмалари(«Роҳат» айланаси)да ҳам қурилиши режалаштирилган. Газета суҳбатдоши аниқ муддатларни маълум қилгани йўқ. Фақатгина Роҳатдаги боғлама жорий йилда қурилишини айтиб ўтди. - деб хабар бермоқда Carzone.uz нашри.


Зарина Низомутдинова машҳур бренднинг юзига айланди » PopCorn.uz - Шоу Бизнес олами хақиқати\nЗарина Низомутдинова машҳур бренднинг юзига айланди\nСана: 29.01.2016 6166\nЎзбек киносининг латофатли актрисаси Зарина Низомутдинова “Azucar Moreno” брендининг навбатдаги либослари коллекциясининг юзига айланди. Мазкур бренднинг асосчиси 2000-йил ҳамда 2004-йил оралиғида Ўзбекистондаги кўплаб фестивалларда қатнашган ва ғолибликни қўлга киритган. Ўз билимларини мустаҳкамлаш ниятида Испанияда таълим олган дизайнер 2006-йилда “Андалусиянинг энг ёш дизайнери” номинацияси бўйича ғолиб бўлган. Шунингдек 2012 йилда Испания пойтахти Мадриднинг энг яхши ёш дизайнери номинациясига муносиб деб топилган.\nШундан сўнг, у кўплаб халқаро фестивал ва кўргазмаларда қатнашди. Жумладан Барселона, Мадрид, Севилья, Берлин, Флорипа ороли ва бошқа шаҳарларда ўтказилган кўргазмаларда иштирок этган. Бу вақт ичида дизайнер дунёга машхур бўлган Италия, Испан, Немец брендлари билан ҳамкорликда фаолият олиб борди. Шундан сўнг Ўзбекистонга қайтди ва ўзининг навбатдаги либослар тўпламини тақдим этишга аҳд қилди.\nУнинг навбатдаги коллекциясидан ўрин олган либослар суратларда кўриб турганингиздек ёрқин ва бежирим ишланган. Буни камчиликларсиз кўрсатиб бериш танланган модел ҳамда фотографнинг маҳоратига боғлиқ. Мазкур коллекциянинг қиёфасини у Зарина Низомутдиновада кўрди ва у билан ҳамкорликда кутилмаган образдаги фотосессияни амалга оширди. Фотограф Алмаз эса бор иқтидорини ишга солди ва дизайнернинг ишларини актриса Зарина Низомутдинова ҳамда стилист Камол Низомов билан бирга кўрсатиб берди. Энди эса мазкур фотосессияни томоша қилинг ва дизайнернинг ишига баҳо беринг.\nМашҳур бренд ва актриса Зарина Низомутдиновадан навбатдаги туҳфа


Фотосуратни Maslahat.Uz гуруҳига қўйган фейсбук юзери Мурод Ҳаитметовнинг ёзишича, 16 апрель куни Чилонзорнинг 16-квартали томондан ўта туриб, олди капоти очилган оқ «Ласетти» машинасининг олдида бир отахон ва ППХ ходими турганига кўзим тушган.\n«Қизиқиб тўхтадим ва: “Отахон, ассалому алайкум. Тинчликми? Одатда милиция ходимлари ҳужжатларни текширар эди, бу ерда эса машинани ичини текширяпти”, деб ҳазиллашдим. Шунда отахон: “Умридан барака топсин бу бола. Машинам тўхтаб қолганди, бир пастда тузатиб берди. Қўли гул экан-ку бунинг”, деб бояги ходимни мақтай бошлади, дея ёзади Ҳаитметов.\nҚашқадарëда президент келишига чим бўяшмоқда\nҚашқадарёда президент келишига майдонлардаги cарғайган ўтларнинг бўялаётгани расми 12 ноябрь куни ижтимоий тармоқда тарқалди. «Ана, видеоси ҳам келди. Унда ...


7 август, 2019, 10:25\nТеглар:Александр Хомяков | ФК Андижон | Машъал\n"Андижон" бош мураббийи Александр Хомяков билан жиддий суҳбат.\nРоссиялик мутахассис Александр Хомяков 10 йил давомида «Машъал» клубида фаолият олиб борганидан сўнг илк бор жамоасини ўзгартирди. Эндиликда у «Андижон» жамоаси бош мураббийи сифатида Суперлигада ишлаб келмоқда. Шу тариқа, Хомяков фаолиятида янги саҳифа очди. Бир клубда узоқ вақт ишлаб, иш жойини ўзгартирган ҳолда у ерга мослашиши учун унинг ўзига ҳам вақт керак бўлади. Александр Андреевич, Андижонда иш бошлаганидан буён ҳали у билан бафуржа ўтириб, суҳбатлашишга имкон топилмаётганди. Чунки мураббий бу ерга келибоқ ишга шўнғиб кетганди. Қолаверса, асосан ўйинлардан кейинги матбуот анжуманлари орқали ўз фикрларини ифода этиш билан чекланаётганди. Аммо қачондир Хомяков билан алоҳида учрашиб яккама-якка тарзда суҳбат қуриш режамиз бор эди. Ниҳоят, яқинда ушбу истагимиз амалга ошди. Аслида у билан суҳбатни уюштиришимиз осон кечгани йўқ. Аввалига мураббий бу истагимизни бироз кейинроққа суриб келаётганди. Боиси, ёзги йиғин пайтида қандайдир муаммолар борлигини унинг юз ифодасини билиш қийин эмасди. Лекин иккинчи даврани мағлубиятсиз бошлагач, бош мураббий саволларимизга жавоб бериш учун вақт ажратишга қарор қилди.\n- Александр Андреевич, сиз билан ёзги йиғин пайтида кўришганимизда кайфиятсиз ҳолда эдингиз. Ўшанда сизнинг иккинчи даврага тайёргарлик учун режаларингиз ўзгарганидан хабаримиз бор эди. Умуман, тайёргарликдан қанчалик қониқиш ҳосил қилдингиз?\n- Бу ерда иш бошлаганимга ҳали кўп бўлмади. Шундай бўлса-да, муайян қийинчиликларга қарамасдан жамоада олиб борилаётган ишлардан қониқиш ҳосил қиляпман. Қолаверса, «Бухоро» устидан эришилган ишончли ғалабадан сўнг барчамизнинг кайфиятимиз аъло даражага кўтарилди. Аммо шундай бўлса ҳам клубда бир қанча муаммолар борлигини айтиб ўтишим жоиз. Ўйлайманки, мавжуд муаммоларни биргаликда бартараф эта оламиз. Умид қиламанки, охирги муваффақиятдан кейин нафақат менинг, балки жамоа ишқибозларининг ҳам кайфиятларида яхши томонга ўзгариш бўлди. Энг асосийси, ғалаба эвазига ўйинчиларда ўз кучига бўлган ишонч қайтди. Бундан кейин ҳам учрашувларда муносиб ўйин намойиш этишга ҳаракат қиламиз.\n- Таркибга жалб этилган янги ижрочилар «Андижон»нинг ўйинини қай даражада кучайтира олишлари мумкин? Ўзингиз истаган футболчиларни клубга қабул қилдим, деб ҳисоблайсизми?\n- Биринчи давра баҳслари ниҳоясига етганидан сўнг бизга асосан ҳужум чизиғини кучайтира оладиган ижрочилар зарурлиги ҳақида гапиргандим. Афсуски, ҳужум чизиғи учун бор йўғи бир нафар футболчини жамоага олиб келдик холос. Даврон Исоқовни назарда тутяпман. Қаҳрамон Баҳодиров билан Бахтиёр Қосимов эса бутунлай бошқа амплуадаги ижрочилар саналишади. Умид қиламанки, янги футболчилар «Андижон»нинг ўйинини кучайтириш учун бор маҳоратини ишга соладилар. Ҳужумдаги ўйинимизни кучайтириш учун бизга ярим ҳимоя чизиқларида ҳаракатланадиган футболчилар керак эди. Шу боис Баҳордиров билан Қосимовни «Андижон»га олиб келдик. Сардор Азимовга келсак, ундан ҳам умидим катта ва ҳужум чизиғидаги ўйинимизни кучайтиришда Азимов ярим ҳимояда яхши ҳаракат қила олади. Албатта, футболда режаларни охиригача бажариш осон бўлмайди. Давралар оралиғида кўзлаган ўйинчиларимизнинг ҳаммасини клубга олиб келишнинг иложи бўлмади. Шунингдек, Суперлигада ўйнаш борасида тажрибаси бўлмаган ёшларни ҳам кузатдик. Лекин бундай ижрочиларни олиб келиш таваккалчиликдан бошқа нарса эмас. Бизга кўпроқ Суперлига «ҳавосидан» баҳраманд бўлган футболчилар зарур эди. Азимовни айнан шундай ўйинчи деб ҳисоблайман. Тўғри, у «Бунёдкор» аъзоси сифатида Суперлига доирасида доим ўйнаш имкониятига эга бўлмаган. Лекин шундай бўлса-да, Сардор «Андижон»даги илк учрашувда ўзидан илиқ таассурот қолдирди. Асосийси, унда катта иштиёқ бор. Ўйлайманки, Сардор Азимов «Андижон»нинг етакчиларидан бири даражасига кўтарила олади. Исоқовга тўхталадиган бўлсам, у ҳам менда ҳозирча ёмон таассурот қолдирмаяпти. Адашмасам, ўтган мавсумда у «Андижон»да 7 ёки 8 та гол муаллифи бўлганди. Бизга эса ҳужумдаги ҳаракатларимизни иложи борича ижобий якунлайдиган ижрочи талаб қилинарди. Ҳисобига 10 га яқин гол ёзиб қўйиш – бу ҳатто про-лигада ҳам осон иш саналмайди. Шунинг учун уни анчадан бери кузатиб келгандик. Исоқовнинг «Андижон»га фойдаси тегишига шубҳа қилмайман. Бахтиёр Қосимов хусусида ҳозир бирор нарса дейишим қийин. Яна бир таянч ярим ҳимоячиси Роббим Ҳасановни олиб келиш юзасидан «Бухоро» билан музокаралар узоқ давом этди. Вақт тиғиз эди. Шундай бўлса-да, якунда у билан боғлиқ масалани фойдамизга ҳал қилишга эришдик. Давралар оралиғида олти нафар янги ўйинчи олиб келиниши мураббий учун ҳам ўзига хос синовдир. Чунки бундай пайтда мураббий кимларни асосий таркибга киритиш юзасидан обдон бош қотиришга мажбур бўлиб қолади. Қолаверса, ўйинчиларнинг ҳар бири ўзини бошланғич таркибда майдонга тушишга муносиб деб ҳисоблайди. Умид қиламанки, биз мураббийлар таркибда ротация ўтказган ҳолда барча футболчиларга етарлича ўйин амалиётини тақдим қиламиз. Баҳодировни боя айтганимдек, ҳужум чизиғидаги ўйинимизни кучайтириш мақсадида олдик. Қолаверса, унинг характерини яхши билардик. Жамоага эса жангчиларга хос характерга эга бўлган ижрочилар жуда зарур. Чунки ўйин чоғида техника ёки қобилият эмас, аввало характер биринчи ўринга чиқади. Айнан шу мақсадда Баҳодировни «Андижон»га олиб келдик. Умуман айтганда, бутун жамоага жангчиларга хос руҳиятга эга бўлиш муҳим ҳисобланади. Хуллас, бугунги ихтиёримда бўлган футболчилардан қониқиш ҳосил қиляпман, десам бўлаверади. Тўғри, охирги ўйинлардаги натижаларга қарамасдан «Андижон» ҳамон мусобақа жадвалининг қуйи қисмларидан бирида бормоқда. Шунинг учун вазиятни ижобий томонга ўзгартириш мақсадида асосий урғуни жангчиларга хос характерга эга бўлган футболчиларга қаратамиз. Баҳодировни Бобур Омоновнинг ўрнига олиб келдик. Тўғриси, Қаҳрамон универсал футболчи. Майдоннинг исталган қисмида бемалол тўп сура олади. Агар кўрган бўлсангиз, айнан Қаҳрамон томонидан ошириб берилган пасдан сўнг «Бухоро» дарвозасига иккинчи гол киритилди. АГМК билан ўйинда эса захирадан майдонга тушиб гол урди. Сўнгги паллада эса таркибга Жалил Кимсанов ҳам қўшиб олинди. Тўғри, уни назорат учрашувида синаб кўришнинг иложи бўлмади, лекин Кимсановда ҳам кучли характер бор.\n- Дилшол Раҳматуллаевни клубдан кетиши мумкинлиги ҳақидаги гапларни қандай изоҳлаган бўлардингиз?\n- Бундай гаплар бежиз эмас. Агар Раҳматуллаев чиндан ҳам «Андижон»дан кетадиган бўлса, бу жамоа учун катта йўқотиш бўлади. Шу боис альтернатив вариант сифатида унинг чизиғида ҳаракатланиши мумкин бўлган ижрочини қидиришга тушдик. Мана шундай футболчи Бахтиёр Қосимов бўлди. Албатта, клуб ичидаги барча гапларни омма эътиборига олиб чиқиш мураббий сифатида мен учун сал ноқулай. Барибир Раҳматуллаев ҳақида ижобий фикрга эгаман. У ҳақиқий профессионал эканлигини исботлаб, иккинчи давранинг дастлабки тур ўйинларида «Андижон»га ёрдам беришда давом этиш ҳақидаги таклифимга розилик берганди. Бунинг учун ундан миннатдорман.\n- Эшитишимча, дарвозабон Виталий Мирний билан ўртангизда гап қочган кўринади. У бежизга ўринбосарлар жамоасига ўтказилмаган бўлса керак?\n- Бундай гаплар ҳақиқатдан анча йироқ. Ўртамизда ҳеч қандай совуқчилик юзага келгани йўқ. Шунчаки, Мирний бир қанча муаммолари туфайли кўплаб машғулотларда иштирок эта олмади. Шу боис ўйин мароми борасидаги кўникмаларни рисоладагидек кўринишга келтириб олиши учун уни ўринбосарлар жамоасига вақтинча ўтказдик. Асосийси, у ҳамон «Андижон» аъзоси ва Мирнийдан бундан кейин ҳам умид қилиб қоламиз. Кубок доирасида «Насаф»га қарши кечган учрашувда айнан Мирний дарвозани қўриқлади.\n- «Андижон» мухлислари сизга қаттиқ ишонишмоқда. Айтинг-чи, жамоада ишлашингиз учун барча шарт-шароитлар муҳайё қилинганми?\n- Бу ҳақида гапириш бироз ноқулай. Аввало, мен мураббийман, сеҳргар ёки афсунгар эмас. Кўп вақтимни машғулот майдонида ўтказаман. Бундай жараёнда футболчилар билан мулоқотда бўламан. Мураббийнинг шогирдлари билан жонли мулоқотда бўлиши жамоа ўйинига фақат ижобий таъсир кўрсатади холос. Буюк мураббийлардан бири шундай деган экан: «машғулот чоғида ҳаммасини ўзим назорат қиламан. Бундай жараённи 90-95 фоизга назорат қила оламан. Аммо ўйин чоғида назорат қилиш имконим 5 фоизга тушиб кетади». Жуда тўғри айтилган гаплар. Чунки учрашув бошланган маҳалда ўйинчилар мураббийнинг майдон четида туриб нималар дея бақираётганини эшитмай, ўзлари билан овора бўлиб қолишади. Шу боис асосий эътиборни машғулотларга қаратишга ҳаракат қиламан. Бундай жараён учун ташкил этилган шароитлардан қониқиш ҳосил қиляпман, дея олмаган бўлардим. Чунки машқ ўтказиш учун борди-келдига салкам бир соат сарфлаяпмиз. Боз устига бундай иссиқ ҳавода шуғулланиш осон бўлмаяпти. Шундан келиб чиққан ҳолда машғулотларни кечки 7:30 ва 8 оралиғида ўтказишга ҳаракат қиляпмиз. Мураббий сифатида шундай шароитда 1-1,5 соат машқ ўтказиш қониқтирмаяпти. Бу жуда оз. Бу масалада мен анча инжиқман. «Машъал»да ишлаган чоғимда машғулот майдони шундоқ ёнгинамизда эди. Бу эса ишни анча енгиллаштирарди. Айтишим керакки, 1,5 соат давом этадиган машғулот чоғида барча ўйинчиларни ўзим истаган даражада шуғуллантира олмаяпман. Бундай шароитда ҳар бир ўйинчи учун камида 20 дақиқа ажратишнинг иложи йўқ. Агар машғулот майдони ёнимизда бўлганидами, ҳар бир шогирдим билан ўзим истаган даражада индивидуал тарзда бемалол шуғуллана олардим. Афсуски, айни чоғда бундай имкониятга эга эмасмиз.\n- «Андижон»нинг стадиони капитал таъмирдан чиқарилди. Янги чим ётқизилди ва бу ҳақида бутун Ўзбекистонга жар солинди. Аммо орадан кўп ўтмай майдоннинг ҳолатига путур етмоқда. Мураббий сифатида бунга қандай қараган бўлардингиз?\n- Майдон масаласидаги саволингиз менга тааллуқли эмас. Албатта, жамоамнинг замон талабларига жавоб берадиган майдонда уй ўйинларини ўтказишини истайман. Бироқ шу билан бирга ҳозирги ҳолатни танқид қиладиган бўлсам, инсонийликка тўғри келмайди. Бу худди ўз томорқасига тош отган билан баробардек гап. Гапингиз рост, дастлаб майдон ҳолати идеалдек кўринганди. Лекин охирги бир ой ичида вазият батамом ўзгариб кетди. Афтидан ҳавонинг ҳаддан ташқари исиб кетиши ҳам майдон чимига салбий таъсир кўрсатаётган бўлиши мумкин. Чунки телевизор орқали Наманганда ўтказилган ўйинни томоша қилган пайтимда майдон ҳолати қандайлиги шундоқ сезилиб турди. Энди «Андижон» бир қатор ўйинларни сафарда ўтказяпти. Умид қиламанки, шу вақт оралиғида стадионимизнинг майдони билан боғлиқ муаммоларни имкон қадар бартараф этиш мумкин. Шу вақт ичида раҳбарият ва соҳа мутахассислари мавжуд муаммоларга ечим топа олади, деб ўйлайман. «Навбаҳор»га қарши ўтадиган уй ўйинига қадар «Соғлом авлод» майдони яхши ҳолатга келишидан умид қилиб қоламиз.\n- «Андижон»га келишдан олдин бу клуб ҳақидаги тасаввурларингиз қандай эди? Бу ерга келганингиздан сўнг қандай катта муаммога дуч келдингиз?\n- Клуб билан шартнома имзолашдан бир ҳафта олдин бу ерга келгандим. Шу боис майдонни ва базани тезроқ кўришни истадим. Юмшоқроқ қилиб айтганда, майдон ва база ҳақдаги илк тасаввурим унчалик ижобий бўлмади. Албатта, раҳбарият билан гаплашган чоғимда мавжуд муаммолар бартараф этилиши масаласи кўтарилди. Улар «Андижон»нинг элит лигада муносиб иштирок этишини исташмоқда. Хабарингиз бўлса, ўшанда «Бухоро» томонидан ҳам менга таклиф билан чиқишганди. «Андижон» клуби раҳбари Маъруф Абдусаломов билан суҳбатлашган чоғимда унинг режалари мени ўзига жалб этди. Суҳбат чоғида ундан вилоят ҳокимининг «Андижон» ҳақидаги қарашлари қандайлигини билмоқчи бўлдим. Бевосита вилоят ҳокими Шуҳрат Қўшоқбоевичнинг ўзи билан учрашган чоғимда у кишининг маҳаллий клубга қай даражада жон куйдиришига амин бўлдим. Вилоят ҳокими нафақат футболни, балки спортнинг бошқа турларини ҳам ёқтиради. Бу киши «Андижон»нинг Суперлигада муносиб иштирок этишини истайди холос. Албатта, иш жараёнида барибир муайян қийинчиликлар кузатилади. Бундан қочиб қутулишнинг иложи йўқ. Шунинг учун юқоридагилардан ишимда ёрдами тегиши мақсадида Николай Минчевни таклиф этишни сўрадим. Ташкилий масалаларни ҳал қилишда Минчев катта тажрибага эга. Айниқса, инфратузилма борасида Коля ҳақиқий профессионал саналади. Вилоят ҳокими билан учрашганимда бундай мутахассис «Андижон»га жуда асқотиши мумкинлигини айтдим. Кўриб турганингиздек, вилоят раҳбари бу борадаги таклифимни қаноатлантирди.\n- Айтинг-чи, Андижон футболини ривожлантириш ва янги босқичга олиб чиқиш учун қанча вақт керак бўлади?\n- 2009 йили Ўзбекистонга келгандим. Ўшанда «Насаф»ни Ўзбекистондаги энг кучли клублардан бирига айлантириш юзасидан ишлар бошлаб юборилганди. «Насаф»нинг бу даражага чиқиши учун қанча вақт керак бўлганини мендан кўра яхшироқ билсангиз керак. Аввало, яхши ва рақобатбардош жамоани шакллантириш учун мустаҳкам пойдевор зарур. Ахир қурилишда ҳам пойдеворни бунёд этмасдан ишни томни ёпишдан бошламайсиз-ку. Айтишим керакки, Минчев бу йўлда аллақачон ишни бошлаб юборган. У вазиятни яхшилаб ўрганиб чиқди. Минчев – ҳақиқий профессионал. Умуман олганда, кенг қамровли ишларни рисоладагидек йўлга қўйиб олиш қисқа фурсатда амалга ошадиган жараён ҳисобланмайди. Албатта, биз мураббийлар «Андижон»нинг биринчиликда яхши иштирок этишини истаймиз ва шу йўлда ҳаракат қиляпмиз. Бундай жараёнда асосий урғуни клуб қошида тарбияланган ўйинчиларга қаратиш мақсадга мувофиқ бўлади.\n- «Машъал»да ишлаган чоғингизда болалар футболига ҳам алоҳида эътибор қаратганлигингизни яхши биламиз. Андижондаги болалар футболи ҳақида нима деган бўлардингиз?\n- Сизга очиғини айтаман, зиммамга «Андижон»ни муносиб даражада иштирок этишини таъминлаш вазифаси қўйилгани боис бошқа ишларга вақт ажратишим қийин бўляпти. Ўзингиз ҳам суҳбатимиз бошида айтиб ўтганингиздек, раҳбарият ва мухлислар менга ишонишяпти. Шундан келиб чиққан ҳолда бутун куч-ғайратимни ва диққат-эътиборимни клубдаги вазифамни бажаришга йўналтиряпман. Вилоятдаги болалар футболи қандай аҳволда эканлигини тўғриси билмайман. Иш жараёнида асосан ўринбосарлар жамоаси мураббийлари билан учрашиб турибман. Ҳафтада бир маротаба Бахтиёр Ҳамидуллаев билан учрашиб тураман. Шунингдек, вилоят футбол ассоциацияси вице-президенти Бекзод Каримов билан ҳам гаплашиб тураман. Бундай учрашувлар чоғида асосий мавзу вилоятнинг бош жамоаси бўлади. Лекин, ўйлайманки, раҳбарлар вилоят болалар футболига умуман бефарқ эмаслар. Буни ишонч билан айтишим мумкин. Яна қайтараман: бутун диққат-эътиборимни вилоятнинг бош клубини бошқаришга қаратганман. Шу сабаб ўзимни қизиқтирган бир қанча жиҳатлар, жумладан болалар футболига вақт ажратишнинг иложини топа олмаяпман.\n- «Машъал»да ишлар ўзингиз айтиб ўтганингиздек жуда яхши йўлга қўйилган. Хусусан, академия довруғи Ўзбекистон бўйлаб ёйилган. Сир бўлмаса, айтинг-чи, «Машъал»ни соғиняпсизми?\n- Машаққатлар кишини тоблайди. Шундай экан, энди бу ҳақида гапиришим унчалик тўғри бўлмаса керак. Чунки «Андижон» томонидан юборилган таклифни ўзим истаган ҳолатда қабул қилдим. «Машъал»да 10 йил меҳнат қилганимдан кейин янги чорловни қабул қилиш эхтиёжи туғилганди. Тан олинг, 10 йил бу анча салмоқли муддат. Асосийси, мураббийлик фаолиятим ўзимга ёқяпти. Бу ердаги шарт-шароитларга ҳам аста-секинлик кўникиб боряпман. Қийинчиликлар эса юқорида айтиб ўтганимдек, фақат кишининг иродасини тоблайди холос.\n- Биринчи даврада ўйинчилар орасидаги муносабатда муаммолар борлиги ҳақидаги гаплар қулоққа чалинганди. Ҳозир жамоа ичидаги муҳит қандай?\n- Ўзингиз кўрдингиз, «Андижон» биринчи даврадаги ўйинларнинг катта қисмини асосан сафарда ўтказди. Аввалига жамоа ёмон бошламаган бўлса-да, кейинчалик қониқарсиз натижалар бир-бирига уланиб кетгани футболчиларнинг умумий руҳиятига ўз таъсирини ўтказмасдан қўймади. Афтидан шунинг учун ҳам «Андижон» ўйинчилари орасида муаммолар бор, қабилидаги гаплар кўпайиб кетган бўлса керак. Айни пайтда жамоа ўйинчилари орасида муаммо бор деб ўйламайман. Тўғри, муваффақиятсиз ўйинлар туфайли футболчилар бир-бирларига эътироз билдиришади. Аммо ғалаба бутун жамоани жипслаштиради. Асосийси, «Андижон»да жангчиларга хос бўлган характердаги футболчилар жамланишган. Шунчаки, ҳаммаси ўз изига тушиб кетиши учун бироз фурсат керак эди холос. Умуман олганда, айни пайтда жамоа ичидаги муҳит ижобий.\n- Жамоа Суперлигада жон сақлаб қолиш учун курашяпти. Бундай пайтда эса шунингдек, Лига Кубоги ва Ўзбекистон Кубогида ҳам иштирок этишда давом этмоқда. Ушбу турнирлар «Андижон»га асосий вазифани бажаришга халақит бермайдими?\n- Ҳар тўрт кунда ўйин ўтказиш осон эмас. Мавсумнинг ушбу қисмидаги тақвим анча зич тузилган. Лекин клубнинг Суперлигада ташқари Лига Кубоги ва Ўзбекистон Кубогида иштирокини давом эттирётгани асосий вазифани бажаришга халақит бермайди. Чунки жамоанинг захира ўриндиғи анча узун. Яъни, таркибда футболчилар етарли. Аксинча, ўйинларнинг кетма-кет равишда ўтказилиши мени хурсанд қилади. Негаки, бундай вазиятда футболчиларнинг имкониятларини чамалаб олишда жуда қулай фурсат юзага келади. Албатта, Ўзбекистон Кубоги ва Лига Кубогида ўйинларни сафарда ўтказиш осон эмас. Лекин имконият бор экан, «Андижон» барча фронтларда охиригача курашишда давом этади.\n- «Бухоро»га қарши баҳс сўнг сиз биринчи навбатда ўйиндан кўра натижа қаноатлантиришини айтгандингиз. Чунки мусобақа жадвалидаги ҳолат шуни тақозо этмоқда. Натижа асосий ўринга чиқса, чиройли ўйин ҳақида гапириш ортиқча бўлиб қолади. «Андижон»нинг ўзингиз хоҳлагандек ўйинни кўрсатиши учун қанча вақт керак бўлади?\n- Умуман айтганда, жамоанинг янги мураббийига мослашиши учун камида уч ой керак бўлади. Бундай маҳалда дастлабки олти учрашув муҳим аҳамият касб этади. Бу хусусида ўзим ҳам футболчиларга айтиб ўтгандим. Аммо қисқа фурсат оралиғида футболчиларнинг янги бош мураббийига кўникишлари осон кечмайди. Умуман, футбол тарихига қарасангиз, янги мураббийнинг бир неча ой ичида жамоа ўйинини ўзгартира олмаганини кўрасиз. Агар жамоанинг мен иш бошламагунга қадар олдинги мураббий қўл остида қайд этган натижаларини оладиган бўлсак, қўл остимда қайд этилган натижалар олдингисидан ҳам қониқарсиз эканлигини кўришингиз мумкин. Бу борада сиз билан очиқ-ойдин гаплашаётганимга ҳайрон бўлманг. Лекин бугунги кунга келиб ихтиёримдаги деярли ҳар бир футболчи борасида етарлича тасаввурга эга бўлиб чиқдим дейишим мумкин. Энди жамоанинг кучини тобора теранроқ сезяпман. Аввал «Андижон»нинг потенциалини билмаган бўлсам, энди бу борадаги тасаввурим анча бойиган. Умид қиламанки, ўз навбатида футболчилар ҳам улардан нимани кутаётганимни ва талаб қилаётганимни тушуниб туришибди. Яқин вақт оралиғида биз янада яхшироқ, жанговор кўринишда бўламиз. Лекин шу билан бирга яна такрорлашимга тўғри келади: аввал натижа ҳақида қайғуришимиз даркор. Шундан сўнг чиройли ўйин ҳақида гапириш мумкин.\n- Ўйинлар чоғида рафиқангизни стадионда тез-тез кўриб қоляпмиз. Айтинг-чи, турмуш ўртоғингиз доим шундай йўл тутадими?\n- Ҳа, шундай деса ҳам бўлаверади. Қолаверса, рафиқам ўз вақтида спортнинг енгил атлетика тури билан профессионал даражада шуғулланган. Аёлим диск улоқтириш бўйича ҳатто собиқ Иттифоқ термасига жалб этилган. Турмуш ўртоғим доим мени қўллаб-қувватлайди. Бир сўз билан айтганда, бундай жонкуяр рафиқам туфайли бирор-бир қийинчиликдан қўрқмайман.\n- Инглиз тилида яхши гапира оласизми?\n- Унчалик эмас.\n- Муборакда анча яшадингиз. Энди Андижон сиз учун иккинчи уй вазифасини ўтаяпти. Шаҳарни ёқтириб қолишга улгурган бўлсангиз керак?\n- Албатта, Андижон жуда чиройли шаҳар. Бу ерда кенг кўламда бунёдкорлик ишлари кетяпти. Бироқ ўзимиз режалаштиргандек шаҳар билан танишиб чиқишга, оқшомлари оилавий саёҳат қилишга улгурмаяпмиз. Ахир бу ерга кўчиб келганимизга икки ойдан сал ошди холос. Лекин чемпионатда танаффус юзага келган пайтда бу бўшлиқни тўлдиришга улгурамиз деб умид қиламан. Ҳозирча эса менинг йўналишдаги маршрутим шундай: квартира, стадион, база ва клуб офиси. Бахтга қарши рафиқам билан ҳали ўзимиз истаган даражада шаҳар билан танишиш, унинг диққатга сазовор жойларини айланишга улгурганимизча йўқ. Тез орада бу борадаги режаларимизни амалга оширмоқчимиз.\n- Андижон шаҳри ва вилоятида диққатга сазовор бўлган жойлар жуда кўп…\n- Мен ҳам шуни айтяпман-да. Бугунги кунда интернет орқали ўзингиз хоҳлаган маълумотга бемалол эга бўла оласиз. Интернет ёрдамида Андижон шаҳри ва вилоятидаги диққат сазовор жойлар ҳақида маълумотларни тўплаяпман.\n- Хонобод шаҳри айниқса ўзгача…\n- Дам олиш кунларидан бирида Хонободга албатта бормоқчимиз.


Wikileaks: Қочқинлар Руминияга учган куни Ўзбекистон "Хонобод"ни ёпиш талабини қўйган - BBC News O'zbek\nWikileaks: Қочқинлар Руминияга учган куни Ўзбекистон "Хонобод"ни ёпиш талабини қўйган\nWikileaks ошкор этган АҚШ ва Ўзбекистон ўртасидаги муносабатларга бағишланган ҳужжатларда "Хонобод" ҳарбий базасидан фойдаланиш борасидаги келишув тафсилотлари ҳақида сўз боради.\nОшкор қилинган ҳужжатлардан бири 2006 йил март ойида Америка Конгресси учун тадқиқот хизмати томонидан берилган таҳлил.\nТаҳлил 2005 йили Ўзбекистондаги АҚШнинг "Хонобод" ҳарбий базасининг ёпилишидан сўнгги вазиятга назар ташлайди.\nТаҳлилда дастлаб Ўзбекистон билан ҳарбий база борасида Вашингтон эришган келишув тафсилотлари берилган.\nАйтилишича, базадан фойдаланиш эвазига Америка томони хавфсизлик кафолатлари билан бирга Ўзбекистон Исломий Ҳаракати аъзоларини ҳам нишонга олишни ваъда берган.\nКелишув муддати чексиз, лекин ҳар бир томон 180 кунлик огоҳ бериб, келишувга чек қўйиш ҳуқуқига эга бўлган.\nУшбу ҳужжатда айтилишича, 2005 йилга келиб "Хонобод"дан Афғонистонга ҳар куни тахминан 60 киши ва 50 тонна юк ташилган.\nБазанинг ўзида 1000 га яқин ходим жойлаштирилган ва 2001 йилдан бошлаб, "Хонобод"дан АҚШ ўз ҳарбийларини олиб чиқиб кетгунича 40 мингга яқин учоқ учиб-қўнган.\n2004-2005 йилларга келиб икки ўртада совуқлик кузатила бошлаганидан сўнг Ўзбекистон томони база учун шу вақтгача тўланмай ё ортга суриб келинган тўловларни талаб қила бошлаган ва 2005 йил май ойида Конгресс учиш-қўниш йўлакларини таъмирлаш учун 42 миллион АҚШ доллари миқдорида маблағ ажратишни маъқуллаган.\nЛекин 2005 йил майида Андижон хунрезлиги боис муносабатларнинг янада совуқлашиб кетиши ортидан бу тўлов ҳам кечиктирилган.\nҲужжатда айтилишича, дастлаб АҚШ маъмурияти Андижондаги ҳодисалар юзасидан эҳтиёткорона муносабат билдирган, лекин кейинчалик халқаро мустақил текширув ўтказиш даъватларига қўшилган.\nАна шу ва яна бир қатор инсон ҳуқуқлари топталиши ҳолатларининг танқид қилингани сабаб июн ойига бориб Ислом Каримов ҳукумати "Хонобод"дан тунги парвозларни ҳамда оғир юк учоқларининг учиб-қўнишини тақиқлаб қўйган.\n2005 йил 28 июл куни Андижондан Қирғизистонга қочиб ўтган қочқинларнинг Руминияга учирилиши куни Ўзбекистон ҳукумати Тошкентдаги АҚШ элчихонасига базанинг олти ой мобайнида ёпилишини талаб қилган мактубни юборган.\nШунингдек, кейинчалик Оврўпо Иттифоқи бир қатор ўзбек расмийларига виза бериш таъқиқини жорий этганидан сўнг Белгия, Испания, Голландия ва Швецияга ҳам Ўзбекистондаги базадан фойдаланиш тақиқланиши ҳақида айтилган.\nАҚШ Конгресси таҳлилий марказига кўра, шундан сўнг 2006 йили январ ойида ЎЗбекистон Олмониянинг ҳам базадан фойдаланиш хукукини бекор қилиш билан пўписа қилган.\nОлмониядан кўпроқ молиявий ёрдам сўралган. Хужжатда айтилишича Олмония база учун йилига ЎЗбекистон томонидан 3 миллион евро тўлайди.\n2004 йили АҚШ мудофаа вазирлиги томонидан чиқарилган таҳлилда айтилишича, ўша вақтдаги Ўзбекистон мудофаа вазири Қодир Ғуломов қуролли кучларни "ғарблаштириш"нинг қатъий тарафдори бўлган.\nЛекин Ўзбекистоннинг Хитой ва Россия билан ҳарбий алоқаларининг яна кенгайиши манзараисда бу режалар амалий шакл олмаган.\nКонгрессга тақдим қилинган ҳужжатда айтилишича, Ўзбекистондаги ҳодисалар АҚШ ҳукуматининг терроризмга қарши кураш ва демократлаштириш сиёсатларини биргаликда олиб бориш йўлида катта муаммо туғдирган.\n2005 йил август ойида АҚШ Давлат котиби ўринбосари Николас Бернс Америка инсон ҳуқуқлари томонида қатъий туришини баён қилган.\nЛекин таҳлилчилар Америка маъмурияти учун Ўзбекистон талаби бир қадар кутилмаган бўлганлигини таъкидлаганлар.\nЎЗбекистон ҳарбий базани ёпибгина қолмай, терроризмга қарши курашнинг бошқа турлари ва бошқа соҳаларда ҳам ҳамкорликларни қисқартира бошлаган.\nАмерика Мудофаа вазирлигига кўра, "Хонобод"даги базанинг ёпилиши баъзи амалий муаммоларни келтириб чиқарган бўлса ҳам, Афғонистондаги ҳарбий амалиётлар ва умуман глобал миқёсда терроризмга қарши курашга катта таъсир кўрсатмаган.\nWikileaks келтирган яна бир ҳужжат АҚШнинг Ўзбекистондаги элчиси Жон Пурнеллнинг элчилик муддати тугаши олдидан ёзган мактуби.\nЖаноб Пурнелга кўра, Ўзбекистон сиёсий ва иқтисодий ҳаётни монополиялаштириб олган унчалик катта бўлмаган оилалар гуруҳининг манфаати учун фаолият юритадиган постсовет полиция давлатидир.\n"Президент атрофидаги яқин доирага мансублик илгаригидек иқтидордаги партия мафкурасига эмас, балки Ислом Каримовнинг ўзига садоқатлилик билан эришилади. У (Каримов) шу йилнинг охирида Конституцияда ёзилган нарсаларга қарамай, навбатдаги муддатга яна сайланади. Ўзининг расмий ва хусусий баёнотларига зид равишда, Каримов ҳар қандай ислоҳотларнинг амалга оширилишидан манфаатдор эмас. У фақат Ўзбекистоннинг қатъий бюрократик иқтисодий ва сиёсий бошқарувидан манфаатдор, холос". деб ёзган Жон Пурнел.


Ўзбекистондаги 13та банкда давлат улуши мавжуд. 2020 йил охиридан эътиборан, уларни босқичма-босқич хусусийлаштириш бошланади.\nМолия вазири ўринбосари Шохруҳ Шораҳмедовнинг айтишича, бу борада Халқаро молия корпорацияси ва бошқа хорижий инвесторлар билан музокаралар олиб борилмоқда.\n«Давлат улуши бўлган банкларнинг ҳаммаси бирданига хусусийлаштирилади, деб айтолмаймиз. Бу жуда мураккаб, вақт талаб қиладиган масала. Ҳозирча «Саноатқурилишбанк»ка ўхшаган йирик-йирик банклар ҳақида гапиришимиз мумкин. «Саноатқурилишбанк» [ўтган йили] Лондон фонд биржасида облигацияларини чиқарди.\nАйни пайтда «Ипотекабанк» фаолиятини ислоҳ қилиш ҳаракатидамиз. Бошқа банклар бўйича ҳам ишлар олиб бориляпти. Йил охирига бориб, инвесторларни жалб қилишни бошлаймиз.\nВақт ўтиши билан бу жараёнлар тезлашади, деб ўйлаймиз. Яқин йилларда давлат улуши бўлган банклар тўлиқ хусусийлаштирилиши устида иш олиб борилмоқда», – деди Шораҳмедов 4 март куни Халқаро пресс-клуб сессиясида.\nБанклар приватизацияси қачондан бошланиши маълум бўлди ➥ Батафсил: https://kun.uz/50767322\n2019 йили Молия вазирлигига давлат улуши юқори бўлган банкларни ислоҳ қилиш, уларга хорижий инвесторларни жалб қилиш ва халқаро бозорга чиқариш бўйича вазифалар юклатилган эди.\n«Шунинг учун вазирлигимизда махсус бошқарма (Давлат иштирокидаги тижорат банкларини ислоҳ қилишни мувофиқлаштириш бошқармаси – таҳр.) ҳам ташкил этилган ҳамда ушбу масала вазир ўринбосарининг функцияларига киритилган эди», – деган вазир ўринбосарининг сўзларини келтирмоқда Kun.uz мухбири.\nШохруҳ Шораҳмедов / Фото: Халқаро пресс-клуб\nЭслатиб ўтамиз, Ўзбекистонда стратегик аҳамиятга эга корхоналардан ташқари, давлат улуши мавжуд барча корхоналар босқичма-босқич хусусийлаштирилиши эълон қилинган.\n2020 йилдан бошлаб мамлакат банкларида кенг кўламли трансформация дастури амалга оширилади. 2020 йилда Миллий банк ва Ипотека-банк ҳам ўз евробондларини чиқаради.\nУстав капиталидаги давлат акция пакетлари (улушлари) тўлиқ хусусий секторга сотилиши таклиф этилаётган банклар қуйидагилар:\n«Пойтахт банк» АЖ (ҳозирда давлат улуши – 100 фоиз)\n«Asia Alliance Bank» АТБ (100)\n«Туронбанк» АТБ (97,6)\n«Қишлоқ қурилиш банк» АТБ (96,5)\n«Асака» АТБ (95,9)\nАТ «Алоқабанк» (94,2)\n«Ўзбекистон саноат-қурилиш банк» АТБ (89,1)\n«Ипотeка-банк» АТИБ (84,7)\n«Ўзагроэкспортбанк» АТБ (75)\n«Ипак йўли акциядорлик инновация тижорат банки» АЖ (0,4)\n«Трастбанк» ХАБ (0,1)\nЧет эл капитали иштирокидаги «Хамкорбанк» АТБ (0,01)\nҚуйидаги тўртта банкда давлат акция пакети тўлиқ сақланиб қолиши кутилмоқда:\n«Халқ банки» АТБ (100)\n«Ўзбекистон Республикаси Ташқи иқтисодий фаолият миллий банки» АЖ (100)\n«Агробанк» АТБ (94,3)\n«Микрокредитбанк» АТБ (84,8)


Тошкент ҳайвонот боғида ламанинг нобуд бўлгани ҳақида хабар берилди. Ҳайвонот боғи маъмурияти яна бир бор ҳайвонларни ўзбошимчалик билан овқатлантирмасликни сўраб, мурожаат этди. Бу ҳақда “Gazeta.uz” хабар бермоқда.\n“Ҳайвонот боғида жониворни овқатлантиришни истасангиз, илтимос, жуда ширин, аммо соғлиққа зарар келтирувчи бирор нарсани сўраётган болаларни эсланг. Шунингдек, фарзандингиз ютиб юбориб, тиқилиб қолмаслиги учун қанд ва печенье ўралган қоғозни астойдил очишингизни эсга олинг. Фақатгина ўз ниятингиз эмас, бизнинг жониворларимиз ҳақида ҳам ўйлаб кўринг!», — дейилади ҳайвонот боғининг Facebook’даги расмий саҳифасида чоп этилган мурожаатда.\n“Ҳайвонларга емиш бермаслик, уларни чалкаштирмаслик, уларга турли предметларни ташламаслик борасидаги илтимос ва огоҳлантиришларга қарамай, одамлар ўзларини масъулиятсизларча тутиб, қоидаларни бузишда давом этмоқда. Бундай ташрифчиларнинг айби билан ҳайвонот боғида жайронлар, туялар, ламалар, туяқушлар ва бошқа жониворлар нобуд бўлди”, — дейилади мурожаатда.\n“Ҳурматли меҳмонлар, илтимос, ишонинг, ҳайвонот боғида жониворлар оч қолмайди. Бизнинг жониворларимиз махсус ишлаб чиқилган овқатланиш рационлари бўйича барча зарурий емиш билан керакли миқдорда таъминланади. Жониворлага емиш берманг, уларнинг соғлиғини ва ҳаётини асраб қолинг!”, — деб хулоса қилди боғ вакиллари.


Германия сўллари янги ижтимоий ғояларни илгари суришмоқда | Ўзбекистон Халқ демократик партияси\nГермания сўллари янги ижтимоий ғояларни илгари суришмоқда\n2021-06-25 14:06:53 376\nБерлинда Сўл партиянинг онлайн-қурултойи якунланди. Унда партиянинг сайловолди дастури қабул қилинди. Forsa жамоатчилик фикрини ўрганиш Институтининг сўнгги сўровларига қараганда, сўллар ҳозирча сентябр ойида ўтадиган сайловда 7 фоизга умид қилиши мумкин. Сайловчилар меҳрини қозониш учун улар ижтимоий ислоҳотларга эътибор қаратишмоқда. Партия фаолларининг 88 фоиз овози билан қабул қилинган дастур аҳолининг камбағал қатлами фойдасини кўзлайдиган ижтимоий ислоҳотларни назарда тутади. Дастур ГФРнинг ҳар бир фуқароси ишлаши ишламаслигидан қатъий назар, давлат томонидан 1200 евролик минимал даромад билан кафолатлашни кўзда тутади. Ушбу даромад мавжуд ижтимоий суғурта тизимининг ўрнини эгаллаши лозим. Кафолатланган даромад билан боғлиқ равишда пенсия миқдори ҳам 1200 еврони ташкил этиши керак. Шу билан бирга сўллар пенсияга чиқиш ёшини 67 дан 65 га тушириш тарафдори бўлиб чиқмоқдалар. Пенсия суғуртасини давлатники ёки хусусий, деб ажратиш бартараф этилиши лозим.\nБунинг учун зарур бўладиган тўловларни молиялаштириш учун махсус суғурталаш тизими яратилиши, сўллар фикрича, унга мўмай даромад топадиган қатлам пул тўлаб бориши лозим. Бу тоифага депутатлар, амалдорлар ва ёлланма меҳнат орқасидан пул топадиган тадбиркорлар, санъат намоёндалари киритилади. Сўллар талаблари орасида ёлланма ишчилар иш вақтини ҳафтасига 30 соатгача камайтириш, меҳнат таътилини ҳозирги 24 кундан 36 кунга ошириш таклифлари бор. Квартира тўловларининг ўсишига қаршилик ўлароқ, сайловолди дастурда 2020 йилдан бери Берлинда (шаҳарни Сўллар социал-демократлар ва Яшиллар билан биргаликда идора этади) амал қилиб келадиган ижара тўловини чеклаш ҳақидаги қонунни қўллаш талаби илгари сурилган. Бу квартира тўловлари ўсиши таъқиқланишини англатади. Шунинг билан бирга сўллар ижтимоий квартиралар қуришга давлат томонидан ҳар йили 15 миллиард евро ажратилиши ғоясини илгари суришган. Муҳожирлик соҳасида сўллар чегараларнинг очилиши ва қочоқларнинг жамиятга интеграциялашуви тарафдори сифатида майдонга чиққан.\nТашқи сиёсатда илгари сураётган мақсадлари сўлларнинг федерал даражада Яшиллар ва социал-демократлар билан қўшма коалиция тузишини қийинлаштиради. Чунки сўллар Германиянинг НАТОдан чиқиши ва Россия иштирокида хавфсизликнинг янги тизимини яратишни истайдилар. Сўллар назарида Россия ва Хитой душман сифатида кўрилмаслиги керак.


Покистон нашри Ўзбекистон нефть саноати тарихини ҳикоя қилиб берди\n11:46 / 19.07.2015\nПокистоннинг Election Times ҳафталик нашрида “Ўзбекистон Республикаси нефть-газ саноати” номли мақола чоп этилди. Унда мамлакатда ушбу соҳанинг қисқача тарихи ҳамда бугунги аҳволи ҳақида фикр юритилди. Бу ҳақда “Жаҳон” ахборот агентлиги хабар бермоқда.\nЖумладан, Ўзбекистонда нефть қазиб олиш 1885 йили Фарғона водийсидаги Чимён қишлоғида бошлагангани баёно қилинди. 1906 йили эса биринчи нефть ҳайдаш заводи қурилган эди. Завод ишлаб чиқарадиган асосий маҳсулотлар керосин ва ёқилғи мазути эди. Маҳсулот карвонлар орқали Афғонистон ва Хитойга экспорт қилинар эди.\n1953 йили Қизилқум чўлидаги Сеталантепа деган жойда, 1962 йили эса Газлида трансқитъавий газ қувурлари ётқизилди.\nБугунги кунга келиб Ўзбекистонда халқаро миқёсдаги лойиҳалар амалга оширилмоқда. Шу муносабат билан мақола муаллифи Сургил конини эслаб ўтди. Унинг айтишича, Устюрт газ-кимё мажмуаси дунёдаги энг йирик нефть-газ муасассаларидан бири ҳисобланади. Унинг умумий қиймати 3.9 млрд долларни ташкил қилади.


Актриса Гвинет Пэлтроунинг Нью-Йоркдаги дўконига ўғри тушди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Актриса Гвинет Пэлтроунинг Нью-Йоркдаги дўконига ўғри тушди\t14:57, 08 декабрь 2015\tТаниқли Голливуд актрисаси Гвинет Пэлтроунинг Нью-Йоркдаги дўконидан умумий қиймати 173 465 $ бўлган заргарлик буюмлари ўғирланди, деб хабар беради “ТАСС”.\nПолиция маълумотларига кўра, Goop Mrkt дўконидаги ўғирликни уч нафар ўғри содир этган. Улардан иккитаси сотувчини чалғитган, учинчиси эса қимматбаҳо буюмлар турган витринани очган.\n“Шанба оғир кун бўлди. Дўкон харидорлар билан лиқ тўла эди. Нью-Йорк шаҳри полициясининг тезкор-оператив ҳаракатлари туфайли мижозлар ва дўкон ишчилари зарар кўрмади”, — дейилади хабарда.\nҲозирда ўғирлик ҳолати бўйича тергов-суриштирув тадбирлари ўтказилмоқда.\nПэлтроу дизайнерлик либослари ва аксессуарлари дўконининг Манхэттендаги бўлимини 23 ноябр куни очган эди. Худди шундай савдо марказлари Даллас, Лос-Анжелес ва Чикагода ҳам фаолият юритади. Уларда асосан таниқли Valentino модалар уйи билан ҳамкорликда яратилган кийимлар ва аксессуарлар сотилади.\nГвинет Пэлтроу Лос-Анжелес шаҳрида туғилган. 1998 йил унинг иштирокидаги “Ошиқ Шекспир” фильми катта экранларга чиққач, актриса машҳурлик ва “Оскар” мукофотини қўлга киритган эди.


Google смартфон ёрдамида қочқинлар ва муҳожирларга ёрдам беради\n08:03 / 27.10.2015\nGoogle компанияси янги тизимни жорий этди. Унга мувофиқ қочқинлар ва муҳожирларнинг смартфонларига бир вақтнинг ўзида улар ҳаётларини хавфга қўймасликлари учун муҳим маълумотлар узатибтурилади. Бу ҳақда Huffpost Tech нашри ёзмоқда.\nКомпания бу борада Халқаро қутқарув қўмитаси ва қочқинлар ва муҳожирларга ёрдам бериў мақсадида турар-жой, таранспорт, тиббий хизмат ва бошқа турдаги ёрдамларни узатиб турувчи Mercy Corps сайти билан ҳамкорлик қилади.\nGoogle бугунга келиб, шу иш юзасидан 5,5 млн доллар йиғишга муваффақ бўлди. Суммадан 11 млн доллари турли ташкилотлардан: Doctors Without Borders (“Чегара билмас шифокорлар”), International Rescue Committee (Халқаро қутқарув қўмитаси), Save the Children (“Болаларни қутқариш”) ва the United Nations High Commissioner for Refugees (БМТнинг қочқинлар иши бўйичабошқармаси) томонидан тақдим этилган.\nКомпания немис тилини яхши биладиган араб ва форсларни ҳамкорликка чақирган. У бу билан Google Translate сўз бойлигини ошириб, Яқин Шарқдан Германияга келувчи одамларга ёрдам кўрсатмоқчи.


Тошкент вилояти адлия бошқармаси ва унинг тизимдаги идоралар томонидан 2019 йил якунларига бағишланган ҳайъат йиғилиши бўлиб ўтди.\nУнда вилоят адлия бошқармаси, туман (шаҳар) адлия бўлимлари ва давлат нотариал идоралари ходимлари иштирок этдилар.\nЙиғилишни вилоят адлия бошқармаси бошлиғи А. Муҳаммадиев кириш сўзи билан очди.\nЙиғилишда, бошқарма ва туман (шаҳар) адлия бўлимлари ва давлат нотариал идоралари томонидан 2019 йил давомида амалга оширилган ишлар, хусусан ижтимоий иқтисодий соҳада ҳуқуқни қўллаш, инсон ҳуқуқларини ҳимоя қилиш соҳасида амалгаоширилган ишлар, аҳолига кўрсатилаётган юридик хизмат фаолияти ва ўтказилган тарғибот тадбирлари ҳамда соҳада йўл қўйилган камчиликлар атрофлича муҳокама этилди.\nТошкент вилоят адлия бошқармаси унинг тизимидаги идораларнинг 2019 йил давомидаги фаолияти таҳлили бошқарма томонидан функционал вазифаларнинг бажарилишини таъминлашда муайян ишлар амалга оширилганлигини кўрсатди.\nХусусан, ўтган йил давомида 8902 та мурожаатлар қабул қилинди. Бу 2018 йилга нисбатан 2,2 баробарга кўпдир. Қабул қилинган мурожаатларнинг 65 фоизи қаноатлантирилди.\nШунингдек, фуқароларнинг ҳуқуқ ва манфаатларини ҳимоя қилиш мақсадида 58,27 млрд. сўмлик 1164 та даъво аризалар киритилди.\nАниқланган қонун бузилиши ҳолатлари юзасидан 1048 та тақдимнома киритилди. Натижада 730 нафар шахс интизомий, 280 нафар шахс маъмурий жавобгарликка тортилди.\nШу билан бирга, қонунчиликни такомиллаштириш юзасидан 163 та такилифлар ишлаб чиқилиб Адлия вазирлигига киритилди.\nМаҳаллий давлат ҳокимияти органларининг норматив хусусиятга эга бўлган 87 та қарор лойиҳалари ҳуқуқий экспертизадан ўтказилди ва 40 нафар вакант юридик хизмат ходимлари лавозимлари тўлдирилиб, 80 га яқини малакаси оширилиб 75 нафари бошқарма томонидан аттестациядан ўтказилди.\nАҳолининг ҳуқуқий онги ва ҳуқуқий маданиятини ошириш мақсадида 18 мингдан ортиқ ҳуқуқий тарғибот тадбирлари ташкил этилганлиги таъкидланди.\nНотариат соҳасида нотариуслар томонидан 2019 йилда 400 080 та ҳаракатлар бажарилиб, 75,8 млрд. сўм давлат божи ва 4,8 млрд сўмлик герб йиғими ундирилди ҳамда фуқароларга 21,6 млрд сўм пуллик хизмат кўрсатилди. Ўтказилган рейтингда 12 нафар нотариус фаолияти аъло, 44 нафари “Яхши” деб топилганганлиги қайд этилди.\nШунингдек, адвокатура соҳасида ўтган йил давомида 97 та адвокатга лицензия берилиб, 21 та адвокатлик тузилмаси рўйхатдан ўтказилди.\n2019 йилда 80 та янги ННТлар рўйхатдан ўтказилганлиги айтиб ўтилди.\nЙиғилиш давомида амалга оширилган ижобий ишлар бир бир қаторда соҳа фаолиятида йўл қўйилаётган тизимли хато ва камчиликлар, муаммоли масалалар ҳамда уларни бартараф этиш йўллари ҳақида ҳам сўз борди.\nХусусан, баъзи мурожаатлар юзаки ўрганилганлиги, уларнинг айримларида бузилган ҳуқуқларни тиклаш, адлия бўлимларининг мурожаатлар билан ишлаш фаолияти устидан тизимли назорат ўрнатилмаганлиги, айрим муаммолар ўз вақтида ҳал этилмаётганлиги танқидий кўрсатиб ўтилди.\nШу билан бирга, тадбиркорлик субъектларининг фаолиятига назорат қилувчи органлар томонидан асоссиз аралашишини олдини олиш мақсадида уларнинг ҳуқуқий маданиятини ҳам ошириб боришга алоҳида эътибор қаратиш бўйича топшириқлар берилди.\nАдлия бўлимларининг 2019 йилда амалга оширган ишлари юзасидан ҳисоботлари тингланди.\nБир сўз билан айтганда, бошқарманинг бир йиллик фаолиятини муҳокама этишга қаратилган йиғилишда мавжуд камчиликлар таҳлил этилиб, бажарилиши лозим бўлган устувор вазифалар белгиланди. Адлия органлари ходимлари ўз фаолиятига халол, виждонан, ҳар бир ишга масъулият билан ёндошишлари таъкидланди.


Беларусда «врачлар иши»: Лукашенко ўзининг шахсий шифокори ва яна ўнлаб врачларни ҳибсга олди | Azon.uz - Ахборот-таҳлилий портал\n890 09:40 19.04.2022\n“Мен бу ишларни жуда яхши биламан: мен уни назорат қилганман. Бу кеча ҳам, бугун ҳам бошлангани йўқ. Бу ҳақда Соғлиқни сақлаш вазирини огоҳлантирдим. Лекин бугун 35 киши ушланган. Ишончим комилки, булар ўтириши керак бўлганларнинг ҳаммаси ҳам эмас”, деган Лукашенко душанба куни соғлиқни сақлаш вазири, бош прокурор ва Давлат хавфсизлик қўмитаси раиси билан учрашувда.\nУ 2018 йилда қўзғатилган ортопед шифокорларига қарши ишни эслади. “Улар жарроҳлик столида ётган одамларга ортопедик учун хорижликлардан катта пора олишган. Айримларида тинтув пайтида фақат уйда 300, 650 минг евро топилган”, - деган у. Шу билан бирга, президент “одамларнинг бахтсизлигидан фойда кўрганларга ҳеч қачон раҳм-шафқат бўлмайди”, деб огоҳлантирган. Давлат раҳбари коррупцияни уруш билан қиёслади. “Урушлар қаэрдан бошланади? Ҳар қандай уруш адолатсизлик ва коррупцияга асосланган”, - деб таъкидлаган Беларус раҳбари.\nУ Соғлиқни сақлаш вазирлиги раҳбари Дмитрий Пиневичга коррупцияда қўлга олинган ортопед-травматологлар тақдирини ҳал қилиш учун тергов изоляторига боришни буюрган. Президентнинг сўзларига кўра, бу одамларни давлатга етказилган катта зарарни қоплаганидан кейин гаров эвазига ишга юбориш керак экан. Давлат раҳбари, уни бир неча бор кўрикдан ўтказган даволовчи шифокори ҳам қўлга олинганини “аянчли ҳол” деб атаган. «Бу ҳолат мени афсуслантирди, лекин қонун қонун, ҳамма учун бир хил», - деди у.\n2018 йилда Давлат хавфсизлик қўмитаси Республика Травматология ва ортопедия илмий-амалий маркази директори Александр Белетский пора билан ҳибсга олингани ҳақида хабар берган эди. Унинг кассаларидан 500 минг долларга яқин пул топилган, деди КГБ. Шунингдек, жорий йилнинг март ойи охирида республика бўйлаб ўндан ортиқ шифокор ҳибсга олингани ҳақида маълумотлар пайдо бўлди.\nБеларусь Махсус коррупция КГБ ССВ Президент Лукашенко\n4348 08:32 30.04.2022\nРоссия ва Беларусь юк машиналари Европа Иттифоқи чегарасида туриб қолди\n886 12:35 18.04.2022\n880 10:46 02.04.2022\n7165 15:08 08.02.2022\n5228 16:54 11.01.2022


10:53 / 19.06.2017\nТошкент шаҳридаги “Хўжа Аламбардор” жомеъ масжиди имом-хатиб ноиби Ҳусайнхон Яҳё Абдулмажид билан журналист Даврон Тожиалиев ўртасида кечган суҳбат Қуръон илми, фарзандларни мана шу илм асосида тарбиялаш ва яна кўплаб бошқа маърифий мавзуларда кечди. Суҳбат Qadriyat.uz сайтида эълон қилинди.\n— Қори ака, ўтган йили акангиз Ҳасанхон қори билан суҳбатлашганимизда болаларни ёшликдан Қуръони каримга муҳаббатли қилиб тарбиялаш ҳақида фикрлар, шунингдек, фарзандини қори қилмоқчи бўлганларга тавсиялар берган эдилар. Бу борада ота-онангиз қўллаган, айни пайтда сиз ҳам фарзандларингизга қўллаётган усуллар ҳақида сўзлаб берсангиз.\nОтамиз гўзал тарбияли инсон эдилар. Фарзандларга катта эҳтиром билан муносабат қилардилар. Онамиз ҳам олийжаноб шахсиятга эга эдилар. Иккалалари ҳам илм-маърифатга, Қуръони каримга муҳаббатлари чексиз эди. Бу гапларни айтишдан мақсад шуки, ота-онадаги руҳият, ихлос-муҳаббат фарзандларга ўтар экан. Фарзанди тарбияли бўлишини истаган инсон тарбияни, аввало, ўзидан бошлаши керак. Фарзанд дунёни ота-она даргоҳида танийди. У кўз очиб кўрган нарса илм билан шуғулланиш, китоб ўқиш, Қуръон тиловати, эзгулик бўлса, фарзандлар ҳам илмга чанқоқ, мухлис бўлиб тарбия топади. Фарзанди қори бўлишини истаган инсоннинг кундалик Қуръон вазифаси бўлиши, болалар уни эшитишлари керак. Хусусан, бу борада онанинг ўрни катта. Бола онасида тиловат, мутолаа, илм такрорини кўрса, у ўз-ўзидан илмга, Қуръонга муҳаббатли, қобилиятли бўлиб шаклланади. Акс ҳолда, боланинг кўз очиб кўрган олами турли беҳуда нарсалар, мазмунсиз кўрсатувлар ёки гуноҳ ишлар бўлса, албатта, у шунга яраша тарбия олади.\nҲамма ишда бўлганидек, тарбияда ҳам мўътадиллик муҳим. Фарзанд қийналмасин ҳам, талтайиб ҳам кетмасин. Ўйин-кулгу ва маишатга эмас, ўқиш, илм олишга шароит яратиш муҳим. Баъзилар: “Фарзандимга ҳамма нарсани қилиб бердим, барча айтганини муҳайё қилдим, лекин ўқимаяпти”, дейди. Барча истаклари қийинчиликсиз ҳозир бўлган бола бекордан қийналишни, албатта, истамайди.\nПадари бузрукворимизнинг катта оталари Абдулмажид қози домла деган буюк аллома бўлганлар. Ўз даврида мисли кўрилмаган, Марказий Осиёда саноқли олимлардан эдилар. Ёшлигидан беназир қобилият эгаси сифатида танилиб, ўз замондошлари орасида “ладуний илм соҳиби” дея эътироф этилганлар. У кишининг шундай етук даража топишида отаси Абдуллоҳ қорининг хизмати катта бўлган. У киши ўзи аҳли илм ва аҳли Қуръон бўлиши билан бирга деҳқончилик билан шуғулланган. Ўғли Абдулмажид ўқийдиган мадрасага ҳар ҳафта турли озиқ-овқат ва харажатлар қилиб келар, устозу талабаларга ҳадялар тарқатаркан. Аммо ҳаммага ҳадя, тилла тангалар улашиб, фақат ўғлига бермас экан. Ёш Абдулмажид: “Отажон, менга ҳам бир оз пул беринг, ҳаммага бердингиз-ку”, деса, у киши: “Ўғлим, мана шу тарқатаётганларимнинг ҳаммасини сизга беряпман. Мен сочиб қўйяпман, сиз йиғиб оласиз”, дер экан. Топган бор будини шу фарзанднинг олим бўлиши учун сарф қилар экан. Ҳақиқатда Абдулмажид қози домла 97 ёшгача айтганимиздек беназир аллома бўлиб етишганлар, илм ва дин хизматида, эл ардоғида, маърифат аҳлининг тўрида яшаб ўтганлар.\n— Оилада ака-укалар доим бир-бирига тақлид қилади. Айниқса, иккаласи тенгдош ва сабоқдош бўлса, ўзаро мусобақалашув бўлиши табиий. Ҳасанхон қори билан Қуръони карим ва бошқа илмларни эгаллашда беллашармидингиз?\n— Албатта. Қорининг руҳияти жамоатга таъсир қилганидек, жамоатнинг руҳияти ҳам қорига таъсир қилади. Ихлосли қалбларга овоз ҳам юракдан келади. Шунингдек, овоз қулоқдан киради, аммо уни руҳ тинглайди. Машҳур Шайх Абдулбосит қоридан бир суҳбатда шу ҳақда сўралганда у киши: “Қироатнинг таъсири тақвога боғлиқ”, деган эди. Шунингдек, қорининг қироат асносидаги кечинмалари ҳам жамоатга ўтади. Шунинг учун ҳам Шайх Абдулбосит қори қироатга чиқишдан олдин ўзи ўқимоқчи бўлган оятларнинг тафсирларини мутолаа қилар, тиловатдан олдин бир неча дақиқа ёлғиз ўтириб зикр қилар, ундан кейин тиловатга чиқар экан. Қуръонни тўғри ўқий олган киши “қори”, уни тўла ёд олган “ҳофиз” ёки “ҳофизи Қуръон”, бу икки сифатга қўшимча равишда Қуръонни ўз ҳаётига сингдирган ва уни ўзидан кейингиларга етказувчи киши “ҳомили Қуръон” дейилади. Ҳомили Қуръон киши Қуръонни ўқиш ва ёдлаш билан бирга у билан яшагани учун унинг қироати таъсирли бўлади, у ўқиганда худди оятлар айни дамда нозил бўлаётгандай бўлади. Аллоҳ таоло биз қориларга шундай “ҳомил” бўлишни насиб этсин!\n— Алҳамдулиллоҳ, юртимизда қорилар сони ва сифати йилдан йилга ошиб бормоқда. Янги диний марказлар очилаётгани ҳам қувончли. Юртимиз қорилари Россия, Украина, АҚШдаги таровеҳларда хатмга ўтишмоқда. Бир неча йиллардан бери Республика қорилар мусобақаси ҳам ўтказиб келинади. Ҳар йили қориларимиз халқаро Қуръони карим мусобақаларида иштирок этишади... Лекин халқаро мусобақаларда бирон марта ўрин ололмаганимиз сабаби нимада, деб ўйлайсиз?\n— Ҳа, минг шукрлар бўлсинки, қориларимиз йиллардан буён турли халқаро мусобақаларда қатнашиб келмоқдалар. Аммо айтганингиздек, ғолиб бўлганларини кўрмадик ҳануз. Бунинг сабаби – бизда ўша мусобақаларга тайёргарлик йўқ. Ички мусобақамиз халқаро меъёрга жавоб бера олмайди. Одатда ҳар қандай мусобақа ва беллашувнинг шарт-шароити, қонун-қоидаси бўлади. Иштирокчилар ўша қоида ва шартлар асосида тайёргарлик кўрадилар. Ҳар ким ўз билимича, ўз одатича тайёрланса, албатта, беллашувда ютқазади. Масалан, бокс бизнинг миллий курашдан кескин фарқ қилади. Боксчиларимиз ўша бокс беллашувларида ютиши учун ўз юртларида бокс мактабларига қатнаганлар, йиллар мобайнида шуғулланганлар ва шунинг учун жаҳон миқёсида ўз ўринларига эга бўлганлар. Агар улар халқаро бокс мусобақасига борсаю, “ўзимизнинг миллий курашга нима етсин”, деб рингда курашга тушиб кетса, қандай бўлади? Бинобарин, бизда ҳам қориларни ўша халқаро Қуръон мусобақаларига тайёрлайдиган илмий марказлар очилиши керак. Ўша ерда тайёргарликдан ўтган ва дарсдошлари орасида ғолиб бўлганлари халқаро мусобақаларга чиқарилса, иншоаллоҳ, Ўзбекистон қорилари ҳам жаҳон қориларининг ғолибларига айланадилар. Шахсан ўзимда кечган ҳолатни эслайман. Эронга борганимда қўлимизга мусобақанинг шартлари топширилди. Не ажабки, биз у шартларни, балки у ерда ишлатилган илмий атмаларни илк бор кўриб турган эдик.\nМаълумот ўрнида: Ҳусайнхон Яҳё Абдулмажид 1981 йил 12 январда Андижон шаҳрида таваллуд топган. 13 ёшида Қуръони Каримни тўла ёд олган.\n21:20 / 01.05.2018\n00:04 / 27.04.2018


Аллоҳнинг исм ва сифатлари: Малик, Молик ҳамда Малийк исмларининг маъноси\nҲидоя шарҳи | 276 | Зинонинг ҳадди (жазоси) | Шайх Содиқ Самарқандий\n10/27/2021 Ҳидоя шарҳи | 276 | Зинонинг ҳадди (жазоси) | Шайх Содиқ Самарқандий\nBy Муҳаммад Ҳабибуллоҳ on 10/06/2015 АЛЛОХНИНГ ИСМ ВА СИФАТЛАРИ АҚИДА ИСМЛАРНИНГ МАЪНОЛАРИ\nАллоҳ таолонинг бу уч исмининг барчаси арабча “мулк” сўзидан олинган бўлиб, луғавий маъноси мулкнинг, яъни бутун борлиқнинг эгаси, подшоҳи дегани.\nАллоҳ таолонинг Малик исми Қуръонда беш марта келган. Жумладан:\n“Ҳақ Подшоҳ – Аллоҳ юксакдир” (Тоҳа: 114);\n“У Аллоҳ шундай зотки, Ундан бошқа ҳеч қандай илоҳ йўқ. У Подшоҳдир…” (Ҳашр: 23);\n“Инсонларнинг Подшоҳи…” (Нос: 2).\nМолик исми эса Қуръонда икки марта зикр қилинган:\n“Қиёмат куниниг Эгаси” (Фотиҳа: 4);\n“Айтинг: “Эй мулку давлат Подшоҳи бўлган Аллоҳим”” (Оли Имрон: 26).\nМалийк исми эса Қуръонда фақат бир марта келган. У ҳам бўлса қуйидаги оятда: “Албатта тақводор зотлар жаннатларда ва дарёлар (усти)да Қодир Подшоҳ ҳузуридаги рози бўлинган ўринда бўладилар” (Қамар: 54-55).\nБу исмлар Аллоҳ таолога нисбатан ишлатилганида, “Ўз мулкида буйруғи ўтадиган, Ўзи хоҳлаганидек тасарруф қиладиган, ҳаммадан устун бўлган ва ҳеч кимса Ундан устун бўлмаган” деган маъноларни ифодалайди.\nИбн Касир роҳимаҳуллоҳ “У Аллоҳ шундай зотки, Ундан бошқа ҳеч қандай илоҳ йўқ. У Подшоҳдир…” оятининг тафсирида “Подшоҳ” сўзига изоҳ бериб, шундай дейди: “У барча нарсанинг эгаси, барча нарсада ўзи хоҳлаганидек тасарруф қилади ва унга ҳеч ким тўсқинлик қила олмайди”.\nҚуръонда бу маънони ифодаловчи оятлар жуда ҳам кўп. Масалан:\n“Осмонлар ва ер Аллоҳнинг мулкидир. У ўзи хоҳлаганини яратади…” (Шўро: 49)\n“Айтинг: “Шафоат қилиш Аллоҳга хосдир. Осмонлар ва ернинг подшоҳлиги ҳам Уникидир”” (Зумар: 44)\n“(Барча оламлар) подшоҳлиги ўз қўлида бўлган зот – Аллоҳ баракотли-буюкдир. У барча нарсага қодир” (Мулк: 1).\nДемак, ҳақиқий мулк Аллоҳ таолога хос бўлиб, бу борада ҳеч ким У зотга шерик бўла олмас экан. Халойиқдан бирортаси маълум бир нарсага эга бўлса, бу Аллоҳ таоло уни шунга эга қилиб қўйгани учун эга бўлади. Шунинг учун ҳам Расулуллоҳ соллаллоҳу алайҳи ва саллам: “Аллоҳдан бошқа подшоҳ йўқ” деганлар (Муслим ривояти).\nТўғри, баъзи инсонлар подшоҳ деб аталиши мумкин. Лекин ҳақиқий подшоҳ, “подшоҳ” исмига лойиқ зот бўлмиш Аллоҳдир. У ўз мулкини хоҳлаганига беради ва хоҳлаганидан олади. Хоҳлаганини азиз қилади ва хоҳлаганини хор қилади. Барча яхшиликлар Унинг қўлида ва У барча нарсага Қодир зотдир.\nАллоҳ таборака ва таоло барча нарсанинг эгасидир. У ризқ беради, жон олади, ҳаёт бахш этади, фойда, зарар… буларнинг барчаси Унинг қўлида. Лекин баъзи инсонлар ҳаддидан ошиб, ўзини ҳақиқий подшоҳман, деб ўйлаб, бу нарсаларни унга ҳақиқий подшоҳ – Аллоҳ ато этганини унутиб қўяди. Бу ҳам етмаганидек, кибрланиб, одамларга зулм қила бошлайди. Қуръонда бундай кишиларнинг мисоли тариқасида Фиръавннинг ҳикояси бир неча ўринда айтилган: “Ва Фиръавн қавмига жар солиб: “Эй қавмим, Миср подшоҳлиги ва остимдан оқиб турган мана бу дарёлар менинг мулким эмасми?!” – деди” (Зухруф: 51).\nБу дунёда баъзи подшоҳлар кибрланиб, Аллоҳнинг унга ато этган мулки билан одамларга зўравонлик қилиб, ўзининг аслида ким эканини унутган. Улар қўлларидаги мулк вақтинча, ўлимдан ҳеч ким қочиб қутилмаганини унутиб, абадий яшаймиз, деб ўйлашади. Аллоҳ таоло Фиръавнни ҳалок қилишида бундай подшоҳлар учун ибрат бор. Аллоҳ таоло бундай кимсаларга танбеҳ бериб шундай дейди: “Осмонлар, Ер ва улар ўртасидаги нарсалар Аллоҳнинг мулкидир. Фақат унинг ўзига қайтилади” (Моида: 18).\nАгар ҳақиқий подшоҳ Аллоҳ, қолган подшоҳлар эса Аллоҳнинг бергани билан ҳукмронлик қилаётган бўлса, демак, биз фақат Аллоҳга итоат қилишимиз, бошқа подшоҳлар бизни гуноҳ ишларга буюрсалар, уларга итоат қилмаслигимиз керак экан.\nАбу Ҳурайра розияллоҳу анҳу ривоят қилган ҳадиси шарифда Расулуллоҳ соллаллоҳу алайҳи ва саллам шундай деганлар: “Аллоҳнинг наздидаги энг ёмон исм Шаҳаншоҳ исмли кишидир” (Муттафақун алайҳ). Демак, инсон ўзига шаҳаншоҳ (яъни подшоҳлар подшоҳи) деб исм ёки лақаб қўйиши ҳаром бўлади.\nAvvalgi maqolaУсмон розияллоҳу анҳу: жоҳилиятдаги мартабаси\nKeyingi maqola Талоқ қилишнинг ҳукми


Миллий олимпия қўмитаси спорт соҳасида йилнинг энг яхшиларини аниқламоқда / Olamsport.com\n12 дек 09:42\nМиллий олимпия қўмитаси спорт соҳасида йилнинг энг яхшиларини аниқламоқда\nТеглар : Энг яхшиларСўровнома\n2018 йил ўзбек спорти учун ҳар томонлама муваффақиятли бўлди.\nСпортчиларимиз Индонезияда ўтказилган XVIII Осиё ўйинларида, шунингдек, Аргентинадаги III ёзги ўсмирлар Олимпия ўйинларида медаллар сони бўйича ҳам, сифати бўйича ҳам рекордларни янгилашди.\nМиллий олимпия қўмитасининг сайтида ташкил қилинган сўровномада иштирок этинг ва ўзингиз муносиб кўрган номзодга овоз беринг. Сизнинг овозингиз ҳал қилувчи аҳамиятга эга. Овоз бериш жараёни 20 декабрга қадар www.olympic.uz сайтининг бош саҳифасида ўтказилади.\nCoca Cola Суперлигаси. "Сўғдиёна" - "Динамо" 3:0 0\nЭшитдик-да! "Сўғдиёна" 3-ўринни олса, ҳар бир футболчига "Жентра" совға қилинади 0


яъни: “Қиёмат куни банда амаллари ичидан энг биринчи ҳисоб қилинадигани – унинг намозидир. Агар намози яроқли бўлса, аниқ ютуққа эришибди, нажот топибди. Агар намози яроқсиз бўлса, шубҳасиз,ноумид бўлибди, ютқазибди ...” (Имом Доримий ва Имом Аҳмад ривоятлари).\nяъни: “Агар намоз ўқишга турсангиз, мукаммал тарзда таҳорат қилинг, кейин қиблага юзланинг, “Аллоҳу акбар”, деб айтинг, кейин қодир бўлганингизча Қуръони каримдан қироат қилинг, кейин руку қилинг, токи руку ҳолингизда хотиржам туринг, сўнг бошингизни кўтаринг, токи тўғри текис бўлсин (яъни тик туринг), шундан кейин саждага боринг. Сажда қилган ҳолингизда хотиржам туринг, кейин саждадан қайтиб, хотиржам ҳолда бир оз ўтиринг, кейин яна саждага боринг. Сажда қилган ҳолингизда хотиржам туринг (саждадан туришга шошилманг)”(Имом Термизий ривоятлари).


Клотриз | medu.uz - Дорилар ҳақида маълумотлар ўзбек тилида\nHome Йўриқномалар Клотриз\nПрепаратнинг савдо номи: Клотриз\nТаъсир этувчи моддалар (ХПН): бетаметазона дипропионат, клотримазол, гентамицин сульфати\nфаол моддалар: бетаметазон дипропионати – 0,64 мг, клотримазол – 10,0 мг, гентамицин сульфати – 1,0 мг;\nёрдамчи моддалар: цетомакрогол 1000, цетостеарил спирти, хлорокрезол, глицерин, суюқ оч парафин, пропиленгликоль, динатрий гидрогенфосфат дигидрати, тозаланган сув.\nТаърифи: оқ ёки деярли оқ юмшоқ, қумоқларсиз гомоген крем.\nФармакотерапевтик гуруҳи: маҳаллий таъсир этувчи яллиғланишга қарши восита.\nАТХ коди: D07XС01\nКлотриз қуйидаги таъсир кўрсатиш механизмларини ўзида жамлайди:\nБетаметазон дипропионат – кўринишида яллиғланишга, аллергияларга қарши ва қичишишга қарши таъсирга эга бўлган кучли таъсир кўрсатувчи кортикостероид (таъсир кўрсатиш синфи III) ҳисобланади.\nГентамицин – антибактериал таъсирга эга бўлган аминогликозид антибиотик ҳисобланади. Таъсири унга сезгир микроорганизмлар оқсиллари синтезини сусайтиришига асосланади. Гентамицин кўпгина аэроб грамманфий ва айрим граммусбат бактерияларга таъсир кўрсатади. In vitro шароитларда гентамицин 1-8 мкг/мл концентрацияларда Escherichia coli (ичак таёқчалари), Haemophilus influenzae (гемофил таёқчалари), Moraxella lacunata (Моракс-Аксенфельд таёқчалари), Neisseria (нейссерий), индолмусбат ва индолманфий протейлар, Pseudomonas (псевдомонас) (шу жумладан Pseudomonas aeruginosa ни кўпчилик штаммлари (кўк йиринг таёқчалари), Staphylococcus aureus (тилла ранг стафилококк), Staphylococcus epidermidis (эпидермал стафилококк) ва Serratia (серраций штаммлари) сезгир штаммларини ўсишини бостиради. In vitro шароитларда ва турларининг бир турдаги микроорганизмларни турли штаммлари сезгирлигида катта фарқланиши мумкин. Бундан ташқари, in vitro шароитлардаги сезувчанлик ҳар доим ҳам in vivo шароитлардаги сезувчанликка билан бир хил бўлавермайди. Гентамицин кўпчилик анаэроб бактериялар, замбуруғлар ва вирусларга қарши самарали эмас. Гентамицин стрептококкларга фақат минимал даражада таъсир кўрсатади.\nКлотримазол – дерматофитлар, ачитқи ва моғор замбуруғларига қарши самарали ҳисобланади. In vitro шароитларда ўтказилган таҳлиллар вақтида клотримазол Trichophyton rubrum, Trichophyton mentagrophytes, Epidermophyton floccosum, Microsporum canis замбуруғлари ва Candida турига мансуб замбуруғлар, шу жумладан Candida albicans га қарши самарали бўлган. Бугунги кунда мавжуд бўлган билимларга кўра, клотримазолнинг замбуруғларга қарши самараси эргостерол синтезини сусайиши билан тушунтирилади. Эргостерол замбуруғ ҳужайралари мембранасининг ҳаётий муҳим компоненти ҳисобланади.\nКлотриз кортикостероидлар билан даволашга сезувчан бактериялар ва/ёки замбуруғлар томонидан чақирилган инфекциялар аллақачон мавжуд бўлганда, ёки уларни ривожланиш хавфидан сақланиш керак бўлгандаги дерматозларни даволаш учун қўлланади. Препарат, энг аввало, касаллик намланувчи жароҳатлар босқичида бўлганда қўллаш учун тўғри келади.\nСуртманинг катта бўлмаган миқдори терининг фақат шикастланган соҳаларига қўйилади ва эҳтиёткорлик билан ишқаланади. Кунига икки мартадан кўп қўллаш мумкин эмас, суртмани суртишлар орасидаги танаффус камида 6-12 соат бўлиши керак. Суртмани юз, бўйин, бош териси, жинсий аъзолар соҳаси, ректал соҳа ва терининг интертригиноз соҳаларига шифокор назорати остида суртиш керак. Даволаш давомийлиги 5-7 кун билан чекланади.\nТерининг катта соҳаларга, окклюзион боғловлар остига ва/ёки узоқроқ вақт қўлланганида терида маҳаллий ўзгаришлари юз бериши мумкин. Суртма терининг катта соҳаларига суртилганида тизимли таъсир кўрсатиш (буйрак усти бези пўстлоқ қавати фаолиятини сусайиши) эҳтимоли мавжуд.\nАтрофиялар (айниқса юздаги), телеангиэктазиялар, стриялар, терининг йўл-йўлсимон атрофияси, тери геморрагиялари, пурпура, стероид акне, розацеага ўхшаш ёки периорал дерматит, гипертрихоз, шунингдек тери рангини ўзгариши каби маҳаллий ўзгаришлар кузатилиши мумкин. Тери рангини ўзгаришини орқага қайтиши маълум эмас.\nТери инфекциялари (вируслар, бактериялар (шу жумладан туберкулёз), шунингдек замбуруғлар келтириб чиқарган), вакциналарга нисбатан реакциялар, тери яралари ва акне маҳаллий қўллаш учун мўлжалланган кортикостероидларни қўллаш мумкин бўлмаган ҳолатлар ҳисобланади. Розацеа ёки периорал дерматит мавжуд бўлганида суртмани юзга суртмаслик керак.\nКлотриз окклюзион боғловлар остида қўллаш кўзда тутилмаган.\nКлотриз суртмасини шиллик қаватларга, кўз атрофидаги терига ёки кўз яқин соҳаларга суртиш мумкин эмас.\nКлотриз препаратини қўллаш оқибатида терини қичишиши ёки сенсибилизацияси пайдо бўлганида даволашни тўхтатиш ва тегишли даволашни бошлаш керак.\nАгар Клотриз препарати терининг катта соҳасига суртилса, хусусан узоқ вақт ёки шикастланган терига қўлланганида, маҳаллий қўллаш учун мўлжалланган фаол моддаларни тизимли қон оқимига сўрилиши кучайиши мумкин. Бундай шароитларда ножўя самаралар, фаол моддалар тизимли қўлланганидан сўнг намоён бўлганидек кўринишда ривожланиши мумкин. Болаларда қўлланганида бундай ҳолатларда алоҳида эҳтиёткорликка риоя қилиш тавсия этилади.\nТаркибида антибиотиклар сақловчи препаратлар билан узоқ муддат даволанганда сезгир бўлмаган микроорганизмлар пайдо бўлиши мумкин.\nКлотриз препаратини фақат мутлоқ зарурат бўлган ҳолларда қўллаш керак.\nКлотриз препаратини терининг катта юзаларига, кўп миқдорда ёки узоқ вақт давомида қўллаш мумкин эмас.\nГентамицин, клотримазол ва маҳаллий қўллаш учун кортикостероидларнинг кўкрак сути билан ажралиб чиқиши тўғрисида маълумотлар йўқ, бироқ тизимли қон оқимига ўтувчи кортикостероидлар кўкрак сутига ҳам ўтади.\nКлотриз сут безларига суртилганда эмизиш мумкин эмас.\nДаволаш. Тегишли симптоматик даволаш буюрилади. Ўткир гиперкортицизм симптомлари одатда қайтувчандир. Зарурат бўлганида электролитлар мувозанатини коррекция қилинади. Препарат сурункали токсик таъсир қилганида кортикостероидларни аста-секин бекор қилиш тавсия этилади. Резистент микроорганизмларни ортиқча ўсиши юз берганида Клотриз препарати билан даволашни тўхтатиш ва керакли даволашни буюриш тавсия этилади.\n15 г крем алюмин тубаларда. Туба қўллаш бўйича йўриқномаси билан картон ўрамларга жойланган.\nҚуруқ, ёруғлиукдан ҳимояланган жойда, 25°С дан юқори бўлмаган ҳароратда сақлансин.


Профилактик тадбирлар қандай самара бермоқда? — Ishonch Gazetasi\nДунёда ва мамлакатимизда кузатилиб турган пандемия кўплаб соҳалар қатори, темир йўл транспортини ҳам четлаб ўтмади. Мамлакатимизга COVID-19 инфекциясининг кириб келиши ва тарқалишининг олдини олиш мақсадида маълум вақт давомида маҳаллий йўловчи ташувчи поездлар фаолияти тўхтатиб қўйилди. Республика махсус комиссияси томонидан карантин даврида маҳаллий йўналишларда темир йўл қатновларини йўлга қўйишнинг вақтинчалик тартиби тасдиқлангач жорий йил 18 май кунидан бошлаб, маҳаллий йўналишларда авиа ва темир йўл қатновларини амалга оширишга рухсат берилди.\nМаълум танаффусдан сўнг “Ўзтемирйўлназорат” инспекцияси инспекторлари ҳам ҳаракат хавфсизлигини таъминланишини назорат қилиш борасидаги кенг қамровли фаолиятларини давом эттиришяпти. Марказий аппарат ва филиаллар ходимлари айни пайтда асосий эътиборни профилактик тадбирларга қаратишган. Сабаби, йўл қўйилиши мумкин бўлган камчиликларни олдиндан бартараф этиш муҳим ва долзарб аҳамият касб этади. Профилактик ишларда айнан эҳтимолий хавфни, нуқсонларни камайтиришга қаратилганлиги билан аҳамиятлидир.\nЖорий йилнинг ортда қолган 5 ойи давомида инспекторлар томонидан 1372 та профилактик тадбирлар ташкил этилди. Мазкур кўрсаткич ўтган йилнинг шу даври билан таққослаганда 17 тага кўпдир. Тадбирларда 9500 нафардан зиёд темир йўл транспорти ходимлари иштирок этиб, ўз билим ва малакаларини мустаҳкамлаб олишди. Шунингдек, аниқланган камчиликлар баратараф этилиш чоралари кўрилди ва бу орқали ҳаракат хавфсизлиги бузилиши олди олинди. Ҳар бир хўжалик бўйича норматив ҳужжатларнинг талаби ва амалиётда қўлланиши бўйича тушунтиришлар берлди. Темир йўл транспортига алоқадор ҳужжатлардаги ўзгариш ва қўшимчалар, янгиликлар бўйича маълумот берилди.\nПрофилактик ишлар “Ўзбекистон темир йўллари” акциядорлик жамияти тизимидаги корхоналарда ҳамда шахобча темир йўлига эга бўлган тадбиркорлик субъектларида ўтказилди. Олиб борилган ишлар натижасида шахобча темир йўлларида ҳаракат ҳавфсизлиги бузилиши билан боғлиқ ҳолатлар 50 фоизга камайди. Бу ўз навбатида тадбиркорлик субъектларининг локомотив ва вагонларини турли талафотлар, кўзда тутилмаган харажатлардан сақлаб қолди.\n“Ўзтемирйўлназорат” инспекцияси бошлиғининг\nматбуот котиби – Ахборот сиёсати масалалари


эътибор – Сурхон тонги\nИюн 15, 2019\tСиёсат 0\nПрезидентмиз ва ҳукуматмиз иқтисодиётни жадал ривожлантириш, соҳаларни модернизация ва диверсификация қилиш, мавжуд имкониятлардан самарали фойдаланиш орқали мамлакат иқтисодий салоҳияти ва аҳоли турмуши фаровонлигини ошириш борасида тизимли ишлар олиб бормоқда. Маҳаллий заргарлик тармоғини тиклаш ва ривожлантириш шундай ишлардан бири ҳисобланади. Шубҳасиз, Президентимизнинг “Ўзбекистон Республикасида заргарлик тармоғини жадал ривожлантириш чора-тадбирлари тўғрисида”ги фармони …\nИюн 15, 2019\tЖамият 0\nёхуд жарима тўлашни истамасангиз, қоидага амал қилинг! Сўнгги йилларда мамлакатимиз қонунчилигига киритилаётган ўзгариш ҳамда қўшимчалар нафақат жамият тараққиёти, балки инсонларнинг ҳуқуқ ва манфаатларини ҳам назарда тутади. Эътибор қилсангиз, кейинги йилларда бу борада кўплаб ютуқларга эришилганлигига гувоҳ бўласиз. Жумладан, Маъмурий жавобгарлик тўғрисидаги кодекснинг 131-, 136-моддаларига ҳам айрим ўзгартиш ва қўшимчалар киритилди. …\nТермиз шаҳридаги 7-умум-таълим мактабида ўқувчиларга инглиз ва бошқа хорижий тилларни мукаммал ўргатишга катта эътибор берилаяпти. Ўғил-қизлар дарслар жара ёнида ўзлаштирган билимларини чуқурлаштириш учун инглиз тилида ҳар хил тадбирлар, мусобақалар, суҳбатлар, мушоиралар, савол-жавоб кечалари ўтказиляптики, бу шубҳасиз, болаларнинг билимдонлигини оширишга хизмат қилади. Яқинда шаҳар халқ таълими бўлими мутахассиси Г.Султонова ва мактабнинг …\nМамлакатимиз иқтисодиётининг қон томири дея эътироф этилувчи темир йўллар нафақат аҳолининг узоғини яқин қилади, балки юрт ободлиги ҳамда тараққий этишига ҳам хизмат қилади. Чунки темир йўллар орқали минг-минг тонналаб саноат, қурилиш, қишлоқ хўжалиги маҳсулотлари буюртмачи ҳамда истеъмолчиларга етказилмоқда. Айни пайтда Термиз темир йўл масофа корхонасига қарашли Термиз-Қумқўрғон, Термиз-Болдир, Термиз-Амузанг йўналишларида …


Жаҳон адабиёти – "Sharq yulduzi" – "Звезда Востока"\nBo'lim: Жаҳон адабиёти\nАльберт олти йиллик қамоқдан сўнг уйига қайтди. Ўша мусиқачилар кўчаси, 65-хонадон. Унинг уйи одми, бироқ шинамгина эди. Ташқаридан қараганда жуда кичик ва тор кўринади, аммо ичкари тарафдан ҳовли катта. Бу кўчадагилар баланд ва дабдабали уй қуришни ёқтиришмайди. Шунинг учун ҳам бу ердаги уйлар бир-биридан паст, камтарона, яшаётган хонадонлари кўнгилларидек содда ва тартибли. Альберт очиқ дарвозадан […]\n* * * Ёғилади тилло баркашдан Кўз олгувчи ял-ял шарора, Қуйилгани сайин тобора Мунавварлик тўлар кўнгулга. Гўё қудуқ тубидан зилол Чашма сизиб чиққан сингари, Талпинади осойиш билмай Ёғду, ташна она ер сари. Гул ва юлдуз шундай ёнма-ён, Эсиб турар ҳузурбахш сабун. Бахт тўкилиб қолган бу жойда Мовий дунё ётар ястаниб. * * * Мени унутмагин, […]\nҲикоя Меҳмонхонадаги сўзловчи соат гўё уни ҳеч ким эшитмаётгандек тинмай куйларди: – Чиқ, чиқ… Миллар етди еттига, Якун ясанг уйқуга! Тонгги сукунат оғушидаги уй бўм-бўш эди. Соат тинмай чиқиллар ва бўшлиққа уқдиришда давом этарди: “Саккиздан тўққиз дақиқа ўтди, нонушта вақти етди! Саккиздан тўққиз дақиқа ўтди…” Ошхонадаги ўчоқ бўғиқ хўрсинди ва қайноқ қорнидан саккизта чиройли қовурилган […]\nMay 30, 2017 May 30, 2017 Шарқ юлдузи\nҲикоя I Эркак уйига эрта қайтди. Уловдан тушибоқ, нимқоронғи холл бўйлаб иш кабинети томон шошди. Қўлини кўтариб, унга бир нима демоқчи бўлган котибасига эътибор бермай стулига ўтирди. Чунки столда ётган мактубнинг биринчи сўзларини ўқишга улгурган эди: “Стаффоршайр, Файф тоунс…” Мактубнинг “Қаердан” сўзига ҳам, “Қаерга” сўзига ҳам бир хил манзил кўрсатилганди. Унинг фикри-хаёли шунда эди. Катта […]\nЧексиз бир давомийлик\nAprel 18, 2017 Шарқ юлдузи\nТонг шу қадар улканки, менинг кичик дарчамга сиға олмай товланар. Қуёш шу қадар улканки, қамаштириб сочар нурларин, шундай бўлар шодиёналарда ва ўзига уннай бошлар. Менинг эса охиригача кўрилмаган тушим қолди. У шундай янгроғу яйноқ ва ҳатто бўйсунмас сўзга, ва яна мана мен бойман якун топмаган ўзим билан. Якунланмаганлик – бу ҳам бир парчаси бахтли […]\nСевгилим киради оқшом тушимга\nТун Олтин гулга ўхшар кўкда ой, Атрофида кўк чамбараги. Само – гулнинг новдаси гўё, Ёндош худди сен ва мен каби. Эндиги ой – новдасиз гулдир, Кўк юлдузлар ёритган маҳзан. Ой асрлар бўйи хушбахтдир, Менинг сен-ла бахтим бир лаҳза… Завқу шавқ Энди мени тийиб, жиловлаб бўлмас, Куйлайман дарахтга, юлдузли кўкка, Куйлайман дунёга ишқи азалдан! Севаман! Меники […]\nДенгиз тинмас қалқиниб\n* * * Кун иссиғи ҳали кетмаган, Июль туни ялтираб турар. Жозибасиз ер узра осмон Қабоғида чақмоқ – найза бор, Гумбиридан ер-кўкларзавор. Гўё оғир киприклар зўрға Кўтарилар балқиб ер узра, Ва югурик чақмоқлар аро Кимдир таъқиб этар тобора – Балки, чорлар у муштоқ кўзлар… Оққуш Майли, бургут булут ортида, Парвозини чақмоқ қаршилар. Сирли, кўркам булут […]\n* * * Гулгун баҳор байрами, Жулдур чопон бир гадо. Кимдир ул? Эҳтимол, доно? * * * Тол ухлайди бош эгиб, Гўё унинг жони кабидир, Бутоқда булбул. * * * Шохдан-шохга учади Оҳиста маржон томчи. Баҳорий ёмғир. * * * Улуғвор қиёфада Боқмас гилос гулига Танҳо қайин дарахти. * * * Оҳ, уйғон, уйғон! Ҳамдард […]\nСўфийлар ва дарвешлар (фақирлар) ўртасидаги фарқ, бу амал ва назария ўртасидаги фарқдир. Сўфий тасаввуфий назарияга амал қилади, дарвеш эса тасаввуф йўлини босиб ўтади ва уни бино қилади. Шунингдек, дарвеш бир вақтнинг ўзида сўфий ҳамдир ва назарий жиҳатдан улар ўртасида жиддий фарқ йўқ. Сўфий, бу – дарвеш, дарвеш эса сўфийдирки, уларнинг бирини иккинчисидан ажратиш мумкин эмас. […]


ЭРТА НИКОХНИНГ ЗАРАРЛАРИ — Zamaxshariy.uz\nЭРТА НИКОХНИНГ ЗАРАРЛАРИ\n28 марта, 2020 admin Мақолалар\nТаъкидлаш керакки, ҳозир шифокорлар 16–17 ёшли қизлар турмушга тайёр эмаслиги, ҳо¬мила¬дорлик ва туғ¬уруқ ҳолатида қий¬на¬либ қолаёт¬ганини айтиб, уларни 19–20 ёшларида турмушга беришни, йигитларга 20–22 ёшларда уйланишни тавсия қилишмоқда.\nИкки ёш расмий никоҳдан ўтиш учун тўйдан бир ой олдин жойлардаги Фуқаролик ҳолати далолатномаларини ёзиш (ФҲДЁ) идораларига ариза топширади. Шунда уларга тиббий кўрикдан ўтиш учун йўлланма берилади. Тиббий кўрик варақаси тўлдирилган ҳолдагина фуқароларнинг расмий никоҳи қайд этилади. Келин-куёвларни тўйдан олдин мажбурий равишда тиббий кўрикдан ўтказиш талаби бежиз қўйилмаган. Навниҳол йигит ёки қиз яширин тарзда кечаётган бирор дардга чалинган, уни ўзи ҳам сезмай юрган бўлиши эҳтимолдан ҳоли эмас. Камқонлик, юрак-қон томир, буйрак ҳасталикларини даволамай туриб ҳомиладор бўлиш ногирон болалар туғилишига олиб келиши ҳаётда кўп исботланган. Хасталикларни оила қуришдан аввал даволаш осон. Давлатимиз яратаётган бу каби шароитлар соғлом турмуш тарзини шакллантириш орқали оила мустаҳкамлигини таъминлашга қаратилган. Зеро, оилада йигит ва қиз ўз вазифа ва масъулиятларини адо этишлари, соғлом зурриётларни дунёга келтиришлари учун аввало ўзлари соғлом бўлишлари керак. Ҳозирга келиб тиббий кўрикнинг аҳамиятини аксарият ота-оналар тушуниб етдилар. Аммо шундай бўлса-да, “Ҳали турмушга чиқмаган ёш қиз турли йўналишдаги шифокорларга учраб юришининг нима кераги бор?” деб тор мулоҳаза юритадиганлар ҳам йўқ эмас. Ана шундай фикрлаш сабабли тиббий кўрикнинг талаб даражасида ўтказилишига эътибор бермай, гиёҳвандликка берилган ёки наслий касаллиги бўлган куёвга узатиш оқибатида бахтсиз қолган қизлар, пушаймон чеккан ота-оналар ҳаётда учраб турибди. Шунингдек яқин қариндошлар билан хам оила қуришнинг зарарлари тўғрисида Аллоҳ таоло Қуръони каримнинг «Нисо» сурасининг 23-оятида шундай мархамат қилган:\n«Сизлар учун оналарингиз, қизларингиз, опа-сингилларингиз, аммаларингиз, холаларингиз, ака-укаларингизнинг қизлари, опа-сингилларингизнинг қизлари, эмизган оналарингиз, эмишган опа-сингилларингиз, қайноналарингиз, жинсий муносабатда бўлган хотинларингизнинг тарбиянгизда бўлган қизлари (мана шу санаб ўтилган аёлларга уйланиш харом қилинди) — агар хотинларингиз билан жинсий муносабатда бўлмаган бўлсангиз (уларни талоқ қилгандан кейин аввалги эрларидан туғилган қизларга уйлансангиз) сизлар учун гуноҳ йўқдир. Яна ўз пушти камарингиздан бўлган ўғилларингизнинг хотинларига (уйланишингиз) ҳамда опа-сингилларни жамлашларингиз (яъни бирини талоқ қилмай туриб бошқасига уйланишларингиз) ҳаром қилинди. Магар илгари ўтган бўлса (Аллоҳ, авф этар). Албатта Аллоу мағфиратли ва меҳрибон бўлган зотдир». (Алоуддин МАНСУР таржимаси ва изоҳи)\nЗамонавий табобат фани ушбу асрга келибгина, яқин қариндошлар орасидаги никоҳда насл касалликлари билан шикастланиш хавфи кескин ортиши ҳақида баралла овозда бонг урмоқда. Бугунги кунда юзлаб касалликлар ва шу дардларга мойиллик ҳолати наслдан-наслга ўтиши аниқланди. Аждрдларимиз қуда томоннинг етти авлодини сўраб-суриштирганлари бежиз эмаслиги ҳам энди барчага маълум. Бугун кўплаб ривожланган мамлакатлар қатори юртимизда хам ёшларнинг никоҳ қайд этиш бўлимларига ариза топширишларидан олдин тиббий кўрикдан ўтказилаётганлиги тахсинга сазовор. Қарин-дош-уруғлар орасвдаги никохлар натижасида, шунингдек, айрим авлоддар ирсий қонуниятларга риоя қилмаганликлари боис мутацияга учраган генлар билан зарарланиб оғир наслий хасталикларга дучор бўлмоқдалар.\nАгар ота-оналар доминант касаллик генига учрасалар, оғир дард белгиларини ҳам ўзларида, ҳам болаларида кўришади. Кўпчилик яқин қариндошлари билан никоҳ қурган бўлсалар-да, фарзанддари соғлом эканлигини таъкидлашади. Ҳақиқатан, рецессив генга дучор бўлганларнинг ўзлари соғ бўлсалар-да, фарзандларйнинг 25 фоизи, яъни ҳар тўрттадан бири дардга чалиниши мумкин. Яқин қариндошлар орасидаги никоҳларда наслий касалликларга дучор бўлиш хавфи кўплигига сабаб, бундай оилаларда зарарли рецессив генларнинг бир-бири билан учрашиш тасодифи кўпайишига узвий боғлиқдир. Шу боис яқин қариндошлар никоҳида чақалоқпарнинг ўлик ёки чала туғилиш ҳолати кўп учрайди. Қуйида қариндош-уруғчиликдан қуда-андачиликка ўтишнинг улкан хатоси бўлган айрим хромосом ва наслий касалликлар хақида тўхталамиз:\nКлайнфелтер дарди ўғил болаларда учраб, туғилганда билинмайди. Ўспиринлик даври тез ўтиб, озғинлик ҳамда қўл-оёқпарнинг меъёрдан узунлиги кўзга ташланади. Сўнгра аёлларга хос сийна катталашуви, кўсалик, таносил аъзоларининг ривожланмаслиги ва семириш пайдо бўлади. Ақли яхши ривожланмаган бу дардмандлар фарзанд кўриш бахтидан бебахра бўлишади.\nДаун касаллигига дучор бўлган беморлар ҳар хил оилаларда туғилган ҳолда ҳам бир-бирларига эгизакдек ўхшаш бўлишади. Бош суякларининг шакли ўзгарган, кўзлари қийшиқ кесмали, кичик ялпоқ қулоқ, бармоқлари калта, жимжилоқлари қийшайган, тиллари катталашган ва ёрилгансимон излар бўлади. Бемор болалар семиришга мойил, итоатгўй, ақлан заиф бўладилар ва қисқа умр кечирадилар.\nМушук чинқириғи дарди кўпроқ қиз чақалоқларда учрайди. Беморларда чала туғилиш белгилари билан биргаликда бош кичиклиги, бўйин қисқалиги, қулоқлар паст жойлашганлиги ҳамда қўл бармоқпари тўрттадан эканлиги кузатилади. Қиқилдоқ мушакларидаги ўзгаришлар боис, чақалоқнинг товуши мушук миёвлаши, яъни чинқириғига ўхшаб кетади.\nЮқорида хромосом касалликларнинг айрим турлари ҳақида тўхталдик, холос. Энди эса кенг тарқалган насл хасталикларининг баъзилари хусусида қисқача маълумот берамиз.\nШизофрения (телбаворлик) кўп учрайдиган, оғир руҳий дард. Касаллиқда кучли бош оғриғи, ҳолсизлик, сержаҳллик, уйқу бузилиши каби белгилар бўлади. Беморларда мавжуд бўлмаган овозни эшитиш, йўқ ҳидларни сезиш пайдо бўлади. Фикрлашнинг бузилиши, пойинтар-сойинтар суҳбатлашиш, алаҳсираш каби огир руҳий ҳолатлар ушбу дардда кўп учрайди.\nМиопатия оғир насл касаллиги бўлиб, мушакларнинг қовжираб — ориқлаб кетиши билан ифодаланади. Мускуллар қуриб кетиши боис беморлар ҳаракати бузилади. Чаноқ ва елка мускуллари зарарланганлиги туфайли бемор икки томонга чайқалиб «ўрдак юриши» қилади. Мазкур дард билан оғриган беморларда ҳаракат сусайиши, тез чарчаш, кейинчалик ҳатто тик тура олмаслик, умуртқа қийшайиши, елкалар осилиб, куракларнинг гавдадан ажралиб қанотга ўхшаб туриши каби асоратлар ҳам кузатилади. Ётган жойидан туриш учун бемор қоринга тўнкарилгач, аввал қўллар билан ерга, сўнгра тиззага тиралиб, аста-секин буюмларга осилиб гавдасини тиклайди.\nГемофилия қон ивимаслиги, яъни тўхтамаслиги касаллигида енгил шикастланипшарда ҳам тери остига қон қуйилиб моматалоқтар пайдо бўлади. Бу дардга йўлиққанлар учун ҳатто бурун, тиш ва терининг озгина жароҳати ҳам қон тўхтамаслиги туфайли ҳаёт учун хавфлидир.\nНанизм пакана бўйлилик ҳам наслдан наслга ўтувчи скелет бузилиши натижасида пайдо бўлувчи ҳолат ҳисобланади. Бўй 100-140 см бўлиб, қўл ва оёқларнинг ҳам калталиги кузатилади.\nҚандли диабет хасталиги модда алмашинуви бузилишининг натижаси бўлиб, қонда қанд миқдори ошиб кетади. Касалликнинг кўп учрайдиган белгиларига тез-тез пешоб қилиш, кўп чанқаш, кўп овқат ейиш, озиб кетиш, тери ва оғиз қуруқлашиши ҳамда кам қувватлилик киради. Дард ўз вақтида даволанилмаса, ички аъзоларда кўплаб оғир асоратлар пайдо бўлади.\nБод, яьни подагра касаллигида — кўл ва оёқ бўғимларининг шакли ўзгариб, оғриқлар пайдо бўлади ва харакатланиш қийин кечади. Бу касаллик яллиғааниш туфайли эмас, бўғимларда тузлар йиғилиб қолиши натижасида пайдо бўлиб, дастлаб қўл-оёқларнинг майда бўғимларшш шикастлайди.\nГентинггон хореяси дарди 30 ёшларга келиб юзага чиқади ва асосан беихтиёр вужудга келувчи бетартиб харакатлар билан ифодаланади. Бемор хаяжонланса, бу харакатлар кўпайиб кетади ва сўзлаш қобилияти бузилади. Бу холатлар юзни буриштириш, оғизни очиб, тилни чиқариб юбориш, маънисиз имо-ишоралар қилиш ва қўл-оёқ хамда бошни хар томонга ирғитиб ташлаш каби бетартиб харакатларда ифодаланади. Беморлар аста-секинлик билан ақлий ва меҳнат қобилиятларини бутунлай йўқотадипар.\nФенилкетонурия оғир ирсий касаллик бўлиб, дардманд болаларнинг деярли 90 фоизи оқ-сариқ сочли, оқ бадан ва хаворанг кўзли бўлишади. Бемор чақалоқларнинг айримлари туғилган даврданоқ бўшанг, нозик, уйқучан бўлиб, товуш ва ўйинчоқларга бефарқдирлар. Касалликнинг дастлабки белгиси қусишдир. Уларда ҳис-туйғуларнинг ривожланмаслиги, тишларнинг кеч чиқиши ва кечроқ юра бошлашни кузатиш мумкин. Бу беморларда мушакларнинг тонуси ошиб кетиши боис ўз-ўзидан қўллар букиниб, оёқлар йиғилиб қолаверади. Майда қадам ташлаб, қоқилиб, қийналиб юрадилар ва кел-гусида тутқаноққа хам чалинадилар. Бугунги кунда хорижда ишлаб чиқарилаётган «Оrbit» каби турли сақичлар бу касалликни анча оғирлаштириши аниқланган.\nЮқорида ирсий ва хромосом касалликларнинг айрим турлари хақида тўхталдик, холос. Табобатда икки ярим минг хил хасталик-лар наслга таъсир этиши аниқланган.\nМухтарам ёшлар! Балоғат остонасидан хатлаб ўтиб, никоҳ кошо-наси сари қадам ташлаш арафасидаги бўлғуси келин-куёвлар! Оддий шифокор сифатида сизлардан бу касалликларнинг олдини олиш учун қуйидаги маслаҳатларга қулоқ тутишингизни сўрардим.\n1. Бўлгуси турмуш ўртогингизнинг ота-онасию, буви-буваларининг хасталикларини албатта суриштиринг, яъни аждодларимизнинг «етти авлодини суриштириш» ақидасига амал қилинг.\n2. Бир оилада икки ва ундан ортиқ фарзандларнинг бир хил дард билан оғриганлиги наслий касалликдан далолат эканлигини унутманг.\n3. Генларнинг мутациясига олиб келувчи кимёвий таъсиротлар, радиация, ичкиликбозлик, нашаванддик каби иллатлардан жуфтингизнинг ҳоли эканлиги мухим аҳамиятга моликдир.\n4. Ота-оналар яқин қариндош бўлган ҳолатда рецессив турдаги ирсий касалликлар бир неча авлоддан сўнг ҳам юзага чиқиўи мумкин. Аммо ирсий касалликларнинг айрим турларини даволаш мушкул бўлмаганлиги боис, барча хасталиклар хам никоҳга монелик туғдирмайди.\n5. Турмуш қуришдан олдин албатта «Никоҳ ва оила» бўлимлари ёки тиббий генетик маслаҳатхоналардаги генетик врач кўригида бўлишингиз шарт. Шунингдек, никоҳ қуриш олдидан тавсия этилгувчи тиббий кўрикдан расмиятчилик юзасидан эмас, жиддий тарзда икковлон ўтиши жоизлигни тўғри англанг. Зеро, сиз икки ёшининг соғсаломатлигингиз бўлғуси фарзанд сиҳати ва камолини белгилайди.\n6. Гоҳида қариндош-уруғларнинг авлодлар борди-келдисини узмаслик учун қилаётган никоҳлари, аксинча, тавқи лаънат каби наслий касалликларга мойюшик туғдиришини ёш зукко инсон сифатида ота-онангизга англатинг. Зеро, муқаддас китобимиз Қурьони Каримда таъкидланганидек, беҳудага яқин қариндош-уруғлар никоҳлари ҳаром этилмаган. Шаксиз Аллоҳ билгувчи зотдир!!!\nИсломда яқин қариндопшар билан турмуш қуриш таъқиқланганлиги бежиз эмас. Ибн Аббос: «Насабдош аёллардан етти навъига (она, қизи, сингил, амма, хола, биродарлар қизи, сингиллар қизи) ва эмишганлардан етти навъига (эмизган энага, эмтиган сингил, қайнона, ўгай қиз, келин, қайнсингил, келинойи) уйланмоқ ҳаромдур», дея «Нисо» сурасидаги 23-ояти каримани қироат қилганликлари ҳадисларда келтирилган.\nДарҳақиқат, қариндопшар билан турмуш қуриш қатъий ва абадий харомлигини унутмаслик лозим.\nИбн Аббос (р.а) ривоят қиладилар: «Одамлар Жаноб Расулуллоҳга «Ҳамзанинг қизига уйланмайсизми?» дейишди. Ул зот: «У қиз менинг эмишган акамнинг қизлари бўлади!» — дедилар.\nДемак, юқорида таъкидланган қариндошлар маҳрамликлари туфайли улар билан никоҳ ҳаром ҳисобланади. Зеро, бу қариндошлардан ташқари барчалари номаҳрам бўлиб, улар билан оила қуриш мақсадга мувофиқдир.\nГурлан тумани “Усмон саид бобо” масжиди имом-хатиби\nPrevious Post:УЙДА ҚОЛИБ САВОБ ОЛАЙЛИК


Даъвога кўра, Google Chrome браузерида ҳаттоки инкогнито режимида ҳам “хабарларни ушлаб қолиш, кузатиш ва тўплаш”да давом этиб, телефон қўнғироқларини тинглаш ва махфийлик тўғрисидаги қонунларни бузмоқда.\nChrome браузерида инкогнито режими / Фото: Getty Images\nGoogle компанияси Chrome браузерида инкогнито режимида фойдаланувчиларни яширинча кузатганлиги учун 5 миллиард доллар миқдорида жарима тўлаши мумкин. Бу ҳақда IT Security News хабар бермоқда.\n2020 йил июнда киритилган даъвога кўра, Google Chrome браузерида ҳаттоки инкогнито режимида ҳам “хабарларни ушлаб қолиш, кузатиш ва тўплаш”да давом этиб, телефон қўнғироқларини тинглаш ва махфийлик тўғрисидаги қонунларни бузмоқда.\n"Суд Google фойдаланувчиларни инкогнито режимидан фойдаланаётганида маълумотлар тўплаши ҳақида огоҳлантирмаган", - дейилади Сан-Хосе округ суди ҳукмида.\nДаъвогарларнинг таъкидлашларича, ушбу даъво 2016 йилдан буён интернет браузерида инкогнито режимидан фойдаланиб келаётган миллионлаб Google фойдаланувчиларига тааллуқли. Жамоавий даъвода ҳар бир фойдаланувчига 5 минг доллардан товон тўланиши талаб қилинган бўлиб, Google камида 5 миллиард доллар жаримага тортилиши мумкин.\nКомпания вакили Хосе Кастанеда Google даъво талаблари бўйича норозилик билдиришини айтди.\nАввалроқ Google фойдаланувчилар махфийлиги тўғрисидаги қонунни бузганлиги учун Францияда 135 миллион евро жаримага тортилганди.\n12:13 / 07.05.2021\nРоссияда Google, Facebook ва Twitter йирик миқдорда жаримага тортилди\n13:33 / 11.03.2021\nGoogle хорижлик YouTube блогерлардан солиқ ушлаб қолишни бошлаши мумкин\n16:36 / 10.03.2021\nРоссияда YouTube, Google ва «Яндекс» фаолиятида муаммолар кузатилди